ועדת החינוך, התרבות והספורט, כנסת 18, פרוטוקול מספר 411, 2011-05-17 09:00

אלכס מילר: זה מה שנשאר בשביל להסדיר את כל תחום הנהיגה הספורטיבית בישראל.

אלכס מילר: את התודות שלי אני אגיד אחרי שנאשר את התקנות.

אלכס מילר: אבל אני יכול להגיד לכם, רבותיי, שזה אחד הדברים החשובים שאנחנו עושים כאן בכל הקשור לקידום הענפים החדשים בישראל בספורט.

אלכס מילר: אין ספק, שהגיע הזמן שמדינת ישראל תתחיל לשים את חותמה בכל הנושא של הספורט העולמי.

אלכס מילר: אנחנו מתעסקים בספורט ובעולם הלא מוסדר והבלתי חוקי של המרוצים בישראל והסכנות שיש בעניין הזה, ולכן על כך כל התודות לכל המשרדים הרלוונטיים שקידמו את הנושא להסדיר ולהפוך את זה לדבר חוקי שמגן על הצעירים שלנו ולכל מי שמעוניין להיכנס לתחום הזה כך שיעשה את זה בצורה מסודרת במתקנים שיהיו בארץ ולא ברחובות ויסכן את חייהם של אלה שמתעסקים בזה ובכל מי שנתקל בעניין הזה כעובר אורח.

אלכס מילר: אנחנו נתחיל בקריאת התקנות.

אלכס מילר: אני מקווה מאוד שנצביע גם היום אם לא תהיה איזושהי בעיה.

אלכס מילר: ואצלי אין בעיות, בדרך כלל.

אלכס מילר: גברתי היועצת המשפטית, בבקשה.

מרב ישראלי: יש שני עניינים על השולחן שלנו: הראשון הוא תיקון לתקנות הנהיגה הספורטיבית (רישיון נהיגה ספורטיבית).

מרב ישראלי: יש פה תיקון לתקנה 2 בהגדרה של סוגי הכלים התחרותיים.

מרב ישראלי: לפניכם יש טבלה, אז אולי תסבירו את התיקון, ומדוע הוא נדרש.

יובל מלמד: אני יועץ הרשות לנהיגה ספורטיבית.

יובל מלמד: חלף זמן מהתאריך שבו אושרה התקנה הזאת, ובהתאחדות האירופית לקרטינג חלו שינויים בדרגות של הרישיונות.

יובל מלמד: יש לנו פה שינויים גם לקוּלה וגם לחומרה, ואנחנו מעדכנים בהתאם להתאחדות האירופית.

מרב ישראלי: אולי תגיד מה השינויים.

יובל מלמד: קודם כול זה נוגע רק לתחום הקרטינג, שזה סעיף 5.

יובל מלמד: יש לנו הורדה ב-SK4 מגיל 16 ל-15, הוספה של קטגוריה SK5 שזה מגיל 16, וב-SK6 הגיל המינימלי הופך מ-17 ל-18, זאת אומרת החמרה של שנה.

יובל מלמד: יש הוספה של קטגוריה – הקלה בשנה והחמרה בשנה.

אלכס מילר: הערות?

אלכס מילר: אין.

אלכס מילר: אפשר להקריא את זה?

מרב ישראלי: התיקון הוא, כאמור, בפסקה 5: "רכב קרט, לרבות קרוס-קרט – א.

מרב ישראלי: למעלה מ-200 – 125, למעלה מ-300 – 270.

מרב ישראלי: מה זה הגילאים פה?

יובל מלמד: גיל מינימלי של הנוהג בשנים.

מרב ישראלי: "הספק מרבי בכוחות סוס זה 12, גיל 8, SK1 – זה התיוג.

יובל מלמד: אין שינוי.

מרב ישראלי: (ב).

מרב ישראלי: 125 – 390 – 17 – 10, SK2 (ג).

מרב ישראלי: 125 – 390 – 25 – 13, SK3 המספר הלפני אחרון שאני מקריאה אלה הגילאים.

מרב ישראלי: (ד).

מרב ישראלי: 125 – 390 – 30 – 15 – SK4 (ה).

מרב ישראלי: 125 – 390 – 40 – 16 – SK5 (ו).

מרב ישראלי: למעלה מ-125 – למעלה מ-390 – ללא הגבלה – 18 – SK6

אלכס מילר: תיקון תקנה 2, נכון.

מרב ישראלי: זה חלק מתקנה 2.

אלכס מילר: אני מעלה את תיקון תקנה 2 להצבעה.

אלכס מילר: הצבעה בעד תקנה 2 – רוב נגד – אין נמענעים – אין תקנה 2 אושרה.

אלכס מילר: תקנה 2 אושרה פה אחד.

מרב ישראלי: עכשיו אנחנו עוברים לתקנות הייבוא.

מרב ישראלי: אחרי שהתקנות הועברו לוועדה משר התמ"ת היו כל מיני הערות משפטיות שהתקבלו גם ממני, גם הערות מהמכס, ממשרד המשפטים.

מרב ישראלי: לכן יש כמה תיקונים בנוסח, כפי שהועבר לוועדה שהייתי רוצה להקריא ולציין אותן.

מרב ישראלי: אני מקריאה: תקנות הנהיגה הספורטיבית (הוראות בדבר ייבוא כלי תחרותי וחלקי חילוף), התשע"א-2011 "בתוקף סמכותי לפי סעיפים 29 ו-33(ד)(1) לחוק הנהיגה הספורטיבית, התשס"ו-2005, לאחר התייעצות עם שר התרבות והספורט ושר התחבורה, באישור ועדת החינוך, התרבות והספורט של הכנסת אני מתקין תקנות אלה":

מרב ישראלי: המילים: "ובאישור הרשות לנהיגה ספורטיבית" יורדות כי האישור של הרשות הוא לא לתקנות אלא הוא אישור אינדיבידואלי שניתן בהמשך, לפי החוק.

מרב ישראלי: לכן המילים האלה מיותרות.

מרב ישראלי: המשך: 1.

מרב ישראלי: הגדרות: ב"ייבוא מסחרי" יש גם תיקון של ההגדרה "ייבוא מסחרי" בהתאם לחקיקות אחרות כדי שזה יהיה מוגדר.

מרב ישראלי: כל עסקה מסחרית שנעשית.

מרב ישראלי: "ייבוא מסחרי" – ייבוא כלי מנועי שהוא כלי תחרותי או המיועד להיות כלי תחרותי או חלקי חילוף לכלי תחרותי, כחלק מעסק, משלח יד או עסקה, לרבות עסקת אקראי בעל אופי מסחרי".

מרב ישראלי: זאת עסקה אחת, אבל כל עוד יש לזה אופי מסחרי רואים בזה עסקה מסחרית ולא ייבוא אישי.

אלכס מילר: יש טענות, בקשות, שינויים?

מרב ישראלי: יש פה מישהו מהמכס.

מרב ישראלי: לך הייתה הערה על הדבר הזה?

מני הסה: אני עוד צריך לבדוק את הדבר, זה הגיע אליי רק ממש לפני יומיים.

מני הסה: ההערה הייתה לעניין "עסקת אקראי".

מרב ישראלי: אתה חושב שצריך להגדיר גם "עסקת אקראי"?

מני הסה: אני אציג את עצמי: שמי עורך דין מני הסה, רשות המיסים, אגף המכס ומע"מ.

מני הסה: אני עובד כאן בהנהלת רשות המיסים, אני שותף להכנה של התקנות האלה מהיום הראשון.

מני הסה: התוספת של "עסקת אקראי" – יש לנו הגדרה אצלנו, ורציתי לראות אם יש לנו איזושהי בעיה מבחינת ההגדרה כי ההגדרה עצמה מתעסקת בשאלה האם יש אופי מסחרי או אין אופי מסחרי בעסקאות אקראי, לפי חוק מע"מ.

מני הסה: את הנקודה הספציפית אני עוד צריך לבדוק.

מני הסה: כרגע אני לא רואה בעיה, וייתכן שתהיה.

מרב ישראלי: אתה חושב שצריך להוסיף הגדרה לתקנות של עסקת אקראי או שאפשר להשאיר את זה כך?

מרב ישראלי: זה עניין של משרד המשפטים.

מרב ישראלי: אם יש צורך בהוספת הגדרה של "עסקת אקראי" בדומה למה שיש בחוק מע"מ אנחנו נוסיף את זה.

מיטל שרעבי: חקיקת המשנה כבר עשתה את השינוי של ההגדרה.

מרב ישראלי: והיא לא חשבה שצריך להוסיף?

מיטל שרעבי: לא.

מרב ישראלי: בסדר.

מרב ישראלי: אז אם בכל זאת זה זה, אז ההגדרה תהיה דומה לחוק המע"מ.

מרב ישראלי: זה נושא יותר ניסוחי.

מרב ישראלי: אני אכתוב הערה לבדוק הוספת הגדרה.

אלכס מילר: מעולה.

אלכס מילר: אפשר?

מרב ישראלי: יש עוד הרבה לקרוא.

מרב ישראלי: "ייבוא אישי" – ייבוא על ידי יחיד שאינו ייבוא מסחרי; זאת אומרת כל ייבוא שהוא אינו מסחרי הוא ייבוא אישי, בעצם.

מרב ישראלי: "כלי מנועי המיועד להיות כלי תחרותי" – כלי מנועי המיובא על מנת לערוך בו שינוי מבנה ולהכשירו ככלי תחרותי; זאת אומרת יש מטרה להביא אותו כדי לערוך בו שינוי מבנה.

מרב ישראלי: "מרשם הכלים התחרותיים" – כהגדרתו בתקנות רישיון כלי תחרותי; "מרשם כלים בבנייה עצמית" – מרשם המנוהל על-ידי הרשות המוסמכת המציין את מספר השילדה שניתן לכלי בבנייה עצמית לצורך קבלת אישור לייבוא חלקי חילוף עבור אותו כלי; "עוסק מורשה", "עוסק פטור" – כהגדרתם בחוק מס ערך מוסף, התשל"ו-1975; "צו ייבוא חופשי" – צו ייבוא חופשי, התשס"ט-2008 "צו תעריף המכס" – צו תעריף המכס והפטורים ומס קנייה על טובין; "תקנות רישיון כלי תחרותי" – תקנות הנהיגה הספורטיבית (רישיון כלי תחרותי), התש"ע-2010;

מני הסה: סליחה שאני עוצר אותך רק לרגע, פשוט פרסמנו לפני מספר ימים צו תעריף מכס חדש, וזה תשע"א-2011.

מרב ישראלי: והסעיפים הם אותם סעיפים שיש אליהם הפניה?

מני הסה: כן, ההפניה היא לא לצו תעריף המכס, אלא לצו ייבוא חופשי.

מרב ישראלי: אה, זה לפי צו תעריף המכס.

מרב ישראלי: דיברנו על ערובה וחילוט.

מרב ישראלי: זה זה.

מני הסה: למיטב זיכרוני זה דווקא היה בהפניה ל-2(א) לצו ייבוא חופשי.

מני הסה: כרגע 2(ב) זה יהיה- -

מרב ישראלי: לא, לא.

מרב ישראלי: מה ההתייחסות לצו תעריף המכס?

מרב ישראלי: לגבי הערבות, נכון?

מרב ישראלי: ב-4(7)(א)(4).

מני הסה: נכון.

מני הסה: ב-87 אין הבדל.

מרב ישראלי: השאלה היא האם ההפניה היא עדיין נכונה.

מני הסה: פרטי המכס לא השתנו.

מרב ישראלי: בסדר גמור.

מרב ישראלי: גם את זה נבדוק.

מרב ישראלי: מקסימום אם צריך משהו ניסוחי אפשר לתקן.

מרב ישראלי: המשך הקראה: "תקנות רישיון כלי תחרותי" – תקנות הנהיגה הספורטיבית (רישיון כלי תחרותי); "תקנות רישיון נהיגה ספורטיבית" – תקנות הנהיגה הספורטיבית (רישיון נהיגה ספורטיבית);

אלכס מילר: על ההגדרות יש שאלות?

תהילה ורון: אני עורכת דין תהילה ורון ממשרד התמ"ת.

תהילה ורון: ידוע שיצא צו ייבוא חופשי 2011?

מרב ישראלי: אמרתם, צו תעריף המכס.

תהילה ורון: גם צו ייבוא חופשי יצא.

מרב ישראלי: אז את שניהם?

תהילה ורון: כן.

מרב ישראלי: ההפניה לשם עדיין נכונה?

מרב ישראלי: זה מה ששאלתי קודם.

תהילה ורון: לגבי צו ייבוא חופשי ההפניה תהיה לצו ייבוא חופשי, התשע"א-2011.

מרב ישראלי: כן, אבל הסעיף 2(א) בתוספת הוא אותו דבר?

מרב ישראלי: ההפניה בתוך התקנות נשארת אותו דבר?

תהילה ורון: כן.

תהילה ורון: בהגדרה.

מרב ישראלי: בהגדרה תיקנתי את השנים.

אלכס מילר: תודה.

אלכס מילר: אני מעלה את סעיף ההגדרות להצבעה.

אלכס מילר: הצבעה בעד סעיף ההגדרות – רוב נגד – אין נמנעים – אין סעיף ההגדרות אושר.

אלכס מילר: סעיף ההגדרות אושר פה-אחד.

אלכס מילר: מי האורחים שלנו?

רן כהן: סטודנטים לעבודה סוציאלית מאוניברסיטת בן גוריון.

אלכס מילר: ברוכים הבאים לוועדת חינוך.

אלכס מילר: אנחנו נמצאים כאן בישיבה היסטורית על התקנות של תחום חדש שנכנס לישראל – נהיגה ספורטיבית.

אלכס מילר: אנחנו מאשרים היום תקנות שאמורות להסדיר את התחום מאז 2006 שחוקק החוק.

רן כהן: אלה סטודנטים, אדוני היושב ראש, לעבודה סוציאלית מאוניברסיטת בן גוריון שעושים ביקור בכנסת כדי ללמוד על הליכי הדמוקרטיה בישראל.

מרב ישראלי: המשך הקראה: 2.

מרב ישראלי: הגשת בקשה לרשות המוסמכת, חובת גילוי והמצאת מסמכים נוספים: (א) המבקש לייבא בייבוא אישי כלי תחרותי, כלי מנועי המיועד להיות כלי תחרותי או חלקי חילוף לכלי תחרותי יגיש בקשה בצירוף התחייבות הערוכות לפי הנוסח שבתוספת הראשונה ויצרף את המסמכים הנדרשים לפי תקנות אלה.

מרב ישראלי: (ב) המבקש לייבא בייבוא מסחרי כלי תחרותי, כלי מנועי המיועד להיות כלי תחרותי או חלקי חילוף לכלי תחרותי יגיש בקשה בצירוף התחייבות, הערוכות לפי הנוסח שבתוספת השנייה ויצרף את המסמכים הנדרשים לפי תקנות אלה.

מרב ישראלי: (ג) המבקש או מי שניתן לו אישור לפי תקנות אלה, ימציא לרשות המוסמכת, בכל עת, ולפי דרישתה, כל פרט, מסמך או מידע נוסף אותו יתבקש למסור על-ידי הרשות המוסמכת.

אלכס מילר: הערות?

אלכס מילר: אין.

אלכס מילר: אני עובר להצבעה.

אלכס מילר: הצבעה בעד סעיף 2 – רוב נגד – אין נמנעים – אין סעיף 2 אושר

אלכס מילר: סעיף 2 אושר פה אחד.

מרב ישראלי: המשך הקראה: 3.

מרב ישראלי: תנאים לייבוא אישי של כלי תחרותי: הרשות המוסמכת תאשר ייבוא אישי של כלי תחרותי בהתקיים כל אלה: (1) הוגשה בקשה לפי תקנה 2; (2) הכלי התחרותי מיובא על ידי יחיד לשימוש שאינו מסחרי – שינינו את זה בהתאם להגדרות.

מרב ישראלי: (3) בכלי התחרותי מתקיימים תנאי סעיף 2(א) לצו ייבוא חופשי כמפורט בטור ג' לצד פרט 831 בטור א', בטבלה שבתוספת הראשונה לצו ייבוא חופשי.

מרב ישראלי: אני לא בטוחה, אבל הסתכלתי שם וראיתי שמדובר על כלי חקלאי.

מרב ישראלי: זה זה?

מרב ישראלי: לא לגמרי הבנתי.

מני הסה: לא.

מרב ישראלי: זהו, אני לא בטוחה שהסתכלתי על הדבר הנכון.

מני הסה: לתהילה ממשרד התמ"ת יהיו הערות.

תהילה ורון: אני חייבת לציין שלא קיבלתי את השינויים האלה.

מרב ישראלי: זה אני מבינה.

מרב ישראלי: 2(א) תוספת ראשונה זאת בקשה שהמכס ביקש, לפי מה שהבנתי.

מרב ישראלי: זה מה שנאמר לי.

מני הסה: נכון.

מני הסה: יש הבדל בין 2(א) לבין 2(ב).

מני הסה: 2(א) זה הרישיונות.

מני הסה: בשלב הראשוני לצורך הייבוא צריך להינתן רישיון על ידי רשות הנהיגה הספורטיבית, ולכן העברנו את זה לשם.

מני הסה: זה בעצם סוג של טעות סופר, זה לא משנה מבחינת היבואן.

מרב ישראלי: הפנו לתוספת הראשונה בתשס"ח וכתוב שם: "תחול חובת המצאת אישורי הגנת הצומח".

מרב ישראלי: לא הבנתי.

מרב ישראלי: אני בכל זאת רוצה לשאול אותך – אני הוצאתי את צו ייבוא חופשי תשס"ט מנבו והסתכלתי במה מדובר.

מרב ישראלי: התוספת הראשונה - -

תהילה ורון: התוספת הראשונה זה רישיונות, התוספת השנייה זה אישורים.

מרב ישראלי: אוקיי.

מרב ישראלי: הסתכלתי על השנייה.

מרב ישראלי: כתוב פה שהתוספת הראשונה הושמטה אז כנראה בגלל זה אין לי.

מני הסה: היא מתעדכנת.

מרב ישראלי: אז תגידו במה מדובר.

מני הסה: כשיבואן ירצה לייבא הוא יצטרך רישיון טרם הכניסה למדינת ישראל, זאת אומרת רישיון שבדרך כלל במשרדים אחרים הוא רישיון שניתן לפני הייבוא בכלל למדינת ישראל.

מני הסה: במקרה הספציפי כיוון שהרשות המוסמכת שמבינה בתחום הספורט המוטורי היא הרשות לנהיגה ספורטיבית יינתן אישור מהם.

מני הסה: יש הבדל בין אישורים לבין רישיונות.

מני הסה: כיוון שבנוסח כאן כתוב "תאשר" אז בהתחלה טעינו בדבר הזה והכנסנו את זה לרשימה של אישורים.

מני הסה: זה בעצם רישיון שרק בהסתמך עליו ניתן לייבא למדינת ישראל.

מני הסה: אני אעיר כאן שבתיקון לצו תעריף המכס בפרט 831 שהוא פרט ייעודי רק לצורך הכלים המנועיים או התחרותיים שיובאו לכאן הכנסנו גם כן אישור, כי בשלב השני, אחרי שמסבים כלי שהגיע ככלי מנועי ומוסב לכלי תחרותי התקבל גם אישור של הרשות לנהיגה ספורטיבית שבאמת נעשתה הסבה.

מרב ישראלי: זה בהמשך לתקנות.

מני הסה: או שלחילופין היא תיתן אישור שניתן לו רישיון לנהיגה בארץ אבל להבדיל מרישיון ייבוא.

מני הסה: שמגיע לארץ.

מרב ישראלי: בסדר.

אלכס מילר: לא יותר מדי בירוקרטיה עם כל הרישיונות האלה?

מני הסה: זה לא יותר מדי בירוקרטיה.

מני הסה: יש הבדל בין כלי שמגיע לארץ, שיש רישיון לייבוא שלו, והוא מתאים, לבין מתן אישורים כאן שהוא באמת מתאים לנהיגה ולכללים שנהוגים כאן.

אלכס מילר: זאת אומרת, אפשר להביא כלי שיש אישור להביא אותו, אבל עדיין זה לא אומר שיש אישור שהוא יהיה כלי תחרותי.

מרב ישראלי: נכון.

מני הסה: כן.

אלכס מילר: אז למה להביא כלים שאי אפשר לנהוג בהם בארץ?

מרב ישראלי: הם יוכלו בהמשך, אבל הרשות לנהיגה ספורטיבית תצטרך לוודא שהם עומדים בכל התנאים כדי להוות כלי תחרותי.

אלכס מילר: זאת אומרת בן אדם מביא כלי שעדיין לא מוכר בארץ; אתם בודקים אותו, ואז אתם אומרים לו, אין בעיה – ייבאת, אנחנו בדקנו, ועכשיו גם נותנים אישור להשתמש.

אלכס מילר: כן או לא? אתה עושה לי "כן", אבל אתה לא בטוח.

מני הסה: כן.

מרב ישראלי: זה לפי התקנות של רישיון כלי תחרותי, נכון.

יוסי ניסן: יש שתי אפשרויות: או שהוא מביא כלי שמיועד מראש לנהיגה ספורטיבית או שהוא מסב אותו בארץ.

יוסי ניסן: מביא אותו ככלי רגיל ומסב אותו בארץ.

אלכס מילר: אני לא כל כך מבין בכלים מהסוג הזה, אז אני לא רוצה שנגיע למצב שיהיה פה סרבול מערכתי; גם שלא יהיה רושם שמקבלים אישור אוטומטי על כל דבר שמביאים.

אלכס מילר: שיהיה איזשהו הבדל והבנה במערכת.

מרב ישראלי: המשך הקראה: (4) המבקש הוא בעל רישיון נהיגה בכלי תחרותי תקף המתאים לסיווג הכלי התחרותי, בהתאם לתקנות רישיון נהיגה ספורטיבית; (5) הכלי המיובא כשיר להירשם ככלי תחרותי, לפי תקנות רישיון כלי תחרותי.

מרב ישראלי: זה בעניין הכשירות שהרשות בודקת.

מרב ישראלי: יש בקשה של הרשות לנהיגה ספורטיבית להוסיף הוראה בכל התקנות, ואתם תראו את זה בהמשך: "המבקש לא הפר הוראה מהוראות תקנות אלה במשך שישה חודשים שקדמו למועד הגשת הבקשה".

מרב ישראלי: אני צריכה גם את משרד המשפטים לעניין הזה.

יעקב פרידברג: ממתי זה?

אלכס מילר: מה זה הדבר הזה?

מרב ישראלי: זה נראה לי משהו קצת מרחיק לכת.

יעקב פרידברג: ממתי זה?

מרב ישראלי: זה משהו שהרשות לנהיגה ספורטיבית ביקשה להוסיף.

מרב ישראלי: אני מבינה שדיברתם עם מיכל, אבל היא לא נתנה לכם תשובה.

מיטל שרעבי: היא אמרה שבהתקיים תנאים מסוימים שאני עוד מעט אפרט היא תאשר את נוסח הסעיף הזה.

מיטל שרעבי: היא כנראה לא התייעצה עם הממונה עליה.

מיטל שרעבי: המטרה של הסעיף היא לאפשר לרשות לנהיגה ספורטיבית לשקול מתן אישור במקרה שבן אדם הפר הפרות קודמות מהוראות תקנות אלה, או חלק מהן.

מיטל שרעבי: הסעיף הזה בדרך כלל מופיע במקרים של רישיונות – אם ניתן מידע כוזב, אז אפשר לבטל את הרישיון.

מרב ישראלי: אפשר לבטל או לא לחדש רישיון.

מרב ישראלי: פה בעצם לא נותנים רישיון היתר חדש.

יעקב פרידברג: זה לא מה ש- - - פה.

יעקב פרידברג: את יכולה לחזור על הנוסח?

מיטל שרעבי: "המבקש לא הפר את הוראה מהוראות תקנות אלה במשך שישה חודשים שקדמו למועד הגשת הבקשה".

מרב ישראלי: זאת אומרת, בעצם הרשות יכולה לסרב לתת רישיון היתר חדש למישהו שהפר הפרות בעקבות מעשים קודמים.

מרב ישראלי: בעקבות שיחה קודמת שהייתה לנו בעניין הזה אני ניסיתי לבדוק דוגמאות לזה.

יעקב פרידברג: זה כפוף לשימוע?

מרב ישראלי: יש כמה עניינים.

מרב ישראלי: קודם כול הנוסח הזה הוא גורף, לדעתי.

מרב ישראלי: זאת אומרת, הפרה מהפרות תקנות אלה זה משהו שהוא לא ברור ונותן לרשות יותר מדי שיקול דעת בעניין.

מרב ישראלי: אם הולכים לכיוון הזה צריך להגדיר קודם כול את ההפרות, ולהגיד אלו הפרות לא מאפשרות סתם להגיד – "הפרה מהפרות תקנות אלה".

מרב ישראלי: שנית, גם כמו שעו"ד פרידברג אמר, גם בנושא של אי חידוש או אי מתן רישיון נותנים שימוע במצב כזה.

מרב ישראלי: ודבר שלישי זה כמובן הכפיפות לבדיקה של משרד המשפטים.

מרב ישראלי: אני מצאתי דוגמה אחת דומה בחקיקה- -

אלכס מילר: אבל מרב, אנחנו עוד לא אישרנו את התקנות.

אלכס מילר: אם אנחנו מאשרים עכשיו את התקנות, כל מי שעשה דבר כזה או אחר לא עשה את זה לפי הדברים שאנחנו מאשרים עכשיו.

אלכס מילר: אנחנו מדברים על מצב שהוא מעתה והלאה.

מרב ישראלי: לכן צריך להגדיר אלו ההפרות.

מרב ישראלי: ההפרות יהיו, למשל, שהוא הצהיר שהוא מייבא בייבוא אישי, וזה בעצם היה ייבוא מסחרי.

מרב ישראלי: זה לפי התקנות האלה.

מרב ישראלי: לכן אני אומרת שצריך להגדיר את ההפרות.

מרב ישראלי: ברגע שנגדיר את ההפרות זה יהיה הרבה יותר ברור מה מאפשר לרשות לסרב לתת היתר.

יעקב פרידברג: היות שלא ראיתי- -

אלכס מילר: אם הוא למשל עשה עבירה ארבעה חודשים לפני ההגשה, אמרתם לו – לא, והוא חיכה חודשיים – אז זה בסדר.

מיטל שרעבי: כן.

מיטל שרעבי: כי אנחנו צריכים לעמוד ברמה מסוימת של סבירות, אנחנו לא יכולים לנצח לא לאפשר לו.

מרב ישראלי: זה כאילו היתר חדש.

מרב ישראלי: זאת פעולה חדשה.

אלכס מילר: יש לך מה להגיד על זה?

ניסים בנימין: אני נציג הענף הדו-גלגלי בישראל.

ניסים בנימין: לדעתי, זה מאוד חשוב.

ניסים בנימין: חצי שנה זה לא מספיק, אלא זה צריך להיות שנה, וזה צריך להיות כפוף לשימוע.

ניסים בנימין: כמו שהוא אמר, ההפרש של החודשיים לא מספיק.

אלכס מילר: אבל מי מוסמך לעשות שימוע פה?

מרב ישראלי: הרשות.

מרב ישראלי: מי שמונתה לתת את ההיתר.

מיטל שרעבי: כמובן, שאין התנגדות לשימוע.

מיטל שרעבי: גם אם זה לא היה מופיע בתקנות היינו מקבלים את זה.

מרב ישראלי: כן, אבל צריך להגיד את זה.

אלכס מילר: איזה סעיפים?

מרב ישראלי: אני בדקתי את זה כי רציתי לראות אם יש משהו דומה.

מרב ישראלי: לא מצאתי יותר מדי.

מיטל שרעבי: מרב, אחרי ששוחחנו אתמול חשבתי על זה פעם נוספת.

מיטל שרעבי: יש סעיף שמשרד המשפטים לא כל כך אוהב, אבל הוא לפעמים כן מופיע בתקנות – שהרשות סברה שבנסיבות העניין נתקיימו באדם נסיבות לא לתת לו רישיון.

מרב ישראלי: אפילו בחקיקה ראשית זה בעייתי.

מיטל שרעבי: זה בעייתי, אבל אני מזכירה לך שבצלילה ספורטיבית אנחנו שכנענו אתכם שיש נסיבות.

אלכס מילר: יעקב, איפה הבעיות, לדעתך?

יעקב פרידברג: הבעיה היסודית היא שלא התייעצו איתנו.

יעקב פרידברג: אני מבקש זמן.

יעקב פרידברג: זה משהו שנשמע לי מאוד גורף.

יעקב פרידברג: אנחנו לא אוהבים שנותנים יותר מדי שיקול דעת לרשות למנוע רישיונות או זכויות ממשתמשים.

יעקב פרידברג: יכול להיות שיש כאן תכליות טובות, אבל לא קיימנו שום דיון בעניין.

יעקב פרידברג: אני ממש לא מכיר את הנושא ואני מבקש ללמוד אותו.

אלכס מילר: נמשיך הלאה.

מרב ישראלי: הסעיף הזה חוזר בכל הסעיפים של הבקשות.

אלכס מילר: משטרת ישראל?

תמר ליברטי: זה לא שאלה שנוגעת באופן ספציפי למשטרה, אבל השאלה היא האם תקנה 3 לא נוגעת גם לתנאים מייבוא אישי שנועד להיות כלי תחרותי ולא רק של כלי תחרותי.

מרב ישראלי: זה יש בהמשך, ב-7.

ערן סדן: אם כך, צריך להיות בהגדרות גם גן "כלי תחרותי" כיוון שאז אנחנו מגדירים- -

מרב ישראלי: לדעתי, זה בחוק, ולא צריך להגיד את זה שוב בתקנות.

אלכס מילר: עו"ד פרידברג, אתה יכול לבדוק את זה במשך הישיבה?

מיטל שרעבי: אנחנו התייעצנו עם מיכל רבינוביץ'.

מיטל שרעבי: אני יכולה לפרט את התנאים שהיא חשבה שאם נוסיף אותם זה באמת יהיה סביר.

יעקב פרידברג: היא נתנה רשימה כזאת?

מיטל שרעבי: כן.

קריאה: חבל שהיא לא עדכנה אותך רק.

יעקב פרידברג: מיטל יודעת את אופן העבודה מול- -

מיטל שרעבי: קודם כול זאת תהיה הפרה שבנסיבות העניין ראוי שלא לתת.

מיטל שרעבי: זאת אומרת, לא כל הפרה הכי קטנה.

מיטל שרעבי: אם אנחנו מפרטים איזה סוג של הפרות: מידע כוזב, הוא לא דיווח על קריאה בחזרה או לא רשם את הכלי תוך שישה חודשים – אלה הנסיבות שאנחנו באמת חושבים שזה חשוב ונדרש.

מיטל שרעבי: אני רק רוצה לפרט למה אנחנו חושבים שהסעיף הזה מאוד חשוב- -

יעקב פרידברג: אבל אתם לא רוצים להוסיף אותו כאן, לפי מה שאני מבין.

מיטל שרעבי: כן.

מרב ישראלי: כל סוגי הבקשות.

מיטל שרעבי: אני רוצה רק להגיד למה זה מאוד חשוב: יש סעיף עונשין בחוק שלא מתייחס לתקנות האלה של ייבוא, ואנחנו כנראה נשקול להוסיף את זה גם במסגרת התיקון לחוק שנעשה בעתיד.

מיטל שרעבי: אנחנו גם נשקול להוסיף סעיף של עיצום כספי שייתן גם סנקציה למי שלא מקיים את ההוראות של התקנות האלה וגם בהמשך נבחן אפשרות של הוספת עונשין לתקנות האלה, כמו ששוחחנו אתמול.

מיטל שרעבי: נכון לעכשיו, מכיוון שזה לא קיים בחוק, יש חשיבות מרובה שזה יופיע פה דווקא בתנאים האלה כי יכול לקרות מצב שאדם הפר הוראה, ואין לנו שום דרך להטיל עליו סנקציה ונהיה מחויבים לתת לו אישור על בסיס בקשה חדשה.

מיטל שרעבי: זה יוצר מצב שאין לנו שום דרך לאכוף את התקנות האלה.

יעקב פרידברג: אני אבדוק את הנושא הזה.

אלכס מילר: אין ספק שהסעיף הזה הוא סנקציה שתהיה לרשות כלפי המפרים.

אלכס מילר: מכיוון שהשוק הזה הוא לא של 20 שקל, אלא מדובר על ייבוא במיליוני שקלים אנחנו לא יכולים לעשות את הדבר הזה ללא סנקציה מינימלית לכל אלה שיפרו את הנושא של הייבוא.

אלכס מילר: אני מציע שנכניס רשימה, נאשר את הנוסח היום, ואם תהיה איזושהי בעיה- -

יעקב פרידברג: אין כאן רשימה.

מרב ישראלי: אנחנו נכניס.

מרב ישראלי: זאת אחת ההערות שהעברתי.

יוסי ניסן: כפוף להכנסת רשימת ההפרות.

מרב ישראלי: אנחנו נגיד את זה עכשיו.

יוסי ניסן: בהמשך לדבריו של ניסים אנחנו בהחלט מקבלים בחיוב שזה יהיה שנה ולא שישה חודשים.

אלכס מילר: בסדר.

יעקב פרידברג: זה ברוח מה שהיה שם עם מיכל רבינוביץ'?

מיטל שרעבי: כן, היו לנו כמה שיחות בעניין הזה.

אלכס מילר: יש לנו עוד מה לקרוא כאן.

אלכס מילר: אם אתה רוצה לצאת לדבר, אין שום בעיה.

אלכס מילר: בואו נסכם לגבי הרשימה.

מרב ישראלי: אני מצאתי דוגמה אחת למשהו דומה בתקנות.

מרב ישראלי: בתקנות עבודת נוער (העבדת ילד בהופעה או בפרסומת), יש אפשרות לסרב ליתן היתר על סמך מישהו שהעביד ילד ללא היתר או בניגוד לתנאיו.

מרב ישראלי: כאן זה מקביל בעצם לכך שייבאת בלי לבקש אישור אחרי שהתקנות, כמובן, נכנסו לתוקף.

יעקב פרידברג: כמה זמן יש שם?

מרב ישראלי: אין הגבלת זמן בכלל.

יעקב פרידברג: זאת סנקציה קבועה.

מרב ישראלי: כן.

מרב ישראלי: "הפר חובה מהחובות המוטלות עליו כלפי נערים עובדים לפי הוראה שבחיקוק" – שזה פחות רלוונטי.

מרב ישראלי: "הוגש נגדו כתב אישום על עבירה מאלה המפורטות" – שזה משהו שנוגע לכאן.

יעקב פרידברג: מיטל, את הזכרת בעצמך קודם שאתם רוצים אולי לנקוט הליך של הכנסת עיצום כספי כאן.

יעקב פרידברג: זה נראה לי כמו משהו שהוא סנקציה מתאימה יותר בנסיבות העניין.

מרב ישראלי: אבל זה בחקיקה הראשית.

מיטל שרעבי: זה בחקיקה, וזה ייקח זמן.

מרב ישראלי: תהיה בעיה להכניס את זה לתקנות.

אלכס מילר: בואו נעשה קודם רשימה.

מרב ישראלי: "ייבוא ללא הגשת בקשה או ללא היתר".

אלכס מילר: מסחרי או אישי?

מרב ישראלי: גם וגם.

מרב ישראלי: הוא חייב בזה כמובן לאחר שהתקנות נכנסות לתוקף.

מיטל שרעבי: מני, זה אפשרי?

מיטל שרעבי: תמיד זה באישור שלנו.

מיטל שרעבי: יש דרך לייבא בלי היתר?

מני הסה: בלי היתר שלכם?

מני הסה: לא.

מיטל שרעבי: בוא נגיד שזה לא חוקי.

מני הסה: יש הברחות למדינת ישראל.

מרב ישראלי: בדיוק.

מרב ישראלי: אני אומרת – הוא ניסה לייבא ללא היתר.

מרב ישראלי: יכול להיות שיהיו הפרות כאלה, אני לא יודעת.

מרב ישראלי: תגלו אותם בדיעבד.

אלכס מילר: זאת אומרת – ניסה.

אלכס מילר: תפס – תפס, לא תפס – לא תפס.

אלכס מילר: ואז אין לו שום סנקציה.

אלכס מילר: הבנתי.

מרב ישראלי: היו לנו עוד שני דברים, נכון?

מיטל שרעבי: מידע כוזב.

מרב ישראלי: "השיג היתר על סמך מידע כוזב".

מרב ישראלי: כמו שאמרתי קודם, למשל, הוא אמר שהוא מייבא ייבוא אישי, ובעצם הוא מנסה לייבא בייבוא מסחרי.

מרב ישראלי: ויש עניין של- -

מיטל שרעבי: Recall – קריאה בחזרה.

מיטל שרעבי: אם הוא לא דיווח לרשות המוסמכת על תקלה סדרתית שיש בכלים.

מרב ישראלי: אז זה לא הקריאה בחזרה עצמה, אלא הדיווח, נכון?

מרב ישראלי: הפרה של איזו תקנה?

מיטל שרעבי: תקנה 9.

מיטל שרעבי: זה סעיף אופרטיבי שהכנסנו.

מיטל שרעבי: הכנסנו התחייבות- -

מרב ישראלי: אבל ה-recall הוא לא בתקנות האלה.

מיטל שרעבי: הוא בתקנה 9.

מרב ישראלי: לא, זה רק דיווח, לדעתי.

מרב ישראלי: אבל לפי התקנות האלה הוא לא חייב למשוך בחזרה את הכלים.

מרב ישראלי: אתם לא הכנסתם recall, לדעתי.

קריאה: כשאתם אומרים recall, למה אתם מתכוונים – בארץ או בעולם?

קריאה: Recall זה בעולם.

מרב ישראלי: חייב לדווח.

מרב ישראלי: שוב, זה דיווח.

שגיא שוורץ: כן, אבל זה רק לגבי ייבוא מסחרי, לא לגבי ייבוא אישי.

מרב ישראלי: בסדר, אין בעיה, אבל זאת ההפרה.

אלכס מילר: תוך כמה זמן אחרי הגשת הבקשה להיתר ייבוא אתם מאשרים את זה?

אלכס מילר: אם אדם נוסע למקום מסוים מחוץ לישראל, בודק כלים, רואה שיש לו פה עניין, מתחיל משא ומתן, מגיע למחיר, ואז הוא פונה אליכם עם סוג של כלי שהוא רוצה להביא, ואז אתם צריכים לתת לו היתר?

יוסי ניסן: עד שבעה ימי עבודה.

מרב ישראלי: כבר בשלב הבקשה הם בודקים.

מרב ישראלי: זה נמצא בתקנה.

אלכס מילר: כל ההתנהלות של העניין הזה נמצאת אצלכם, וזה חסוי.

אלכס מילר: שלא יקרה מצב שאדם שמעוניין להביא כלים לישראל – מידע שהוא הולך להביא את הכלים האלה בזמן שהוא מבקש מכם היתר, כי הוא עדיין לא יכול לסגור עסקה כל עוד אין לו היתר, המידע הזה מתפרסם, ואחרים שנמצאים בשוק עולים על העניין שהוא מנהל משא ומתן עם חברה כזאת או אחרת וקופצים על העניין הזה.

אלכס מילר: אני מציע לכם שכל הנושא של היתרים ומידע שאתם מקבלים על בקשה לייבוא של כלים כאלה ואחרים יהיה גם מנגנון של אבטחה.

אלכס מילר: שלא יקרה מצב שבגלל המנגנון הממשלתי שנותן היתר אנשים נחשפים למידע שהם מעבירים לכם לכלל המתחרים שלהם במשק.

אלכס מילר: זה בעצם ערבוב של שוק פרטי למול ציבורי.

מרב ישראלי: מתי נעשה הרישום במרשם?

מרב ישראלי: רק אחרי שהיה ייבוא, נכון?

מיטל שרעבי: כן.

יובל מלמד: אני רוצה לציין שלא ישתמע שהבדיקה הזאת היא הכבדה.

יובל מלמד: זה גם שירות לאזרח כי זה שמביא את הכלי התחרותי לא תמיד יש לו ההבנה והידע מה מתאים למה.

יובל מלמד: בעצם בכך שהוא מקבל אישור ממשרד הספורט לייבא את זה זה אומר שכבר ב-95% הוא יקבל גם רישיון.

יובל מלמד: אם הוא קודם כול ייבא אותו, והוא יימצא בישראל, ובסוף יסתבר לו שהוא לא יכול לקבל רישיון יהיו לו הוצאות של ייבוא והוצאות של ייצוא חזרה.

יובל מלמד: כך שזה לאו דווקא הכבדה על האזרח, אלא גם שירות לאזרח.

אלכס מילר: אז אם כבר אתם בודקים את כל העניין הזה למה לא לתת את זה אוטומטית לשני הדברים?

יובל מלמד: מכיוון שיש פער גדול מאוד בין כלי שאתה מסתמך על תמונות וקטלוג לבין כלי שמגיע בפועל לארץ.

יובל מלמד: שנית, בכלי שמיועד להסבה, שהוא עדיין לא כלי תחרותי, הפער הוא עוד יותר גדול, כי הוא מביא כלי שהוא עדיין לא כלי תחרותי, ואפשר לבדוק אותו שהוא מתאים להיות כלי תחרותי רק לאחר שהוא סיים את העבודה עליו.

אלכס מילר: בסדר גמור.

יוסי ניסן: ישנה עוד סוגיה שאנחנו רוצים למנוע זליגה של חלפים לתחבורה.

יוסי ניסן: זה גם סעיף שאולי כדאי עכשיו להכניס אותו.

מרב ישראלי: אבל אתה לא יכול להכניס שהוא הפר הוראה בלי להכניס הוראה אופרטיבית מה האיסור.

מרב ישראלי: אתה חייב בתקנות עצמן להכניס איסור.

מרב ישראלי: זה חדש, אני לא בדקתי את זה.

מרב ישראלי: אתה חייב בתקנות עצמן להכניס איסור לעשות את זה.

אלכס מילר: אתם עושים כרגע תיקון חקיקה.

אלכס מילר: אם יש דברים שלא עברו דרך משרדים וצריך לבדוק אותם, אז מקסימום תכניסו אותם לתיקון חקיקה.

אלכס מילר: אני מוכן ללכת איתכם על הסעיף שהוספתם עד שמשרד המשפטים יישר איתכם קו.

אלכס מילר: אני גם מוכן להעלות את משך הזמן משישה חודשים לשמונה חודשים.

אלכס מילר: אבל אם יש דברים שעדיין לא בדקתם, לזרוק אותם באמצע הדיון- -

מרב ישראלי: אם הוא מביא חלפים, והוא מצהיר שהחלפים האלה בייבוא האישי הם לרכב מסוים, ובמסחרי הוא צריך לדווח לכם, כי יש שם גם איזושהי רשימה.

מרב ישראלי: זאת אומרת, אתה די יודע ויכול לעקוב לאן החלף הזה הולך.

יוסי ניסן: אבל מבחינת הסנקציה הזאת אם הוא היווה חלק שהלך לייבוא אישי, אלא לשימוש הכלי התחרותי.

מרב ישראלי: אז לדעתי, הפתרון הוא, כמו שהצעתי גם למיטל – ואנחנו נכניס את זה בהצהרה שלו- -

אלכס מילר: החלקים הם שונים?

קריאה: זה כבר שם בהצהרה.

מרב ישראלי: אני יודעת, אבל אין על ייבוא אישי, אנחנו צריכים לתקן את זה.

אלכס מילר: אתה מבין שאם אנחנו נכנסים לדבר הזה בצורה גורפת מאוד בלי לפרט, אנחנו נגיע למצב שהמחירים על החלקים האלה יהיו בשמים.

אלכס מילר: כי אז יגידו שזה חלק אקסקלוסיבי רק לזה; ותכל'ס זה לא מה שקורה.

אלכס מילר: יכול להיות שיש כמה חלקים שהם כן, אבל בסופו של דבר אתה מדבר על אותם חלקים, ואז מי שמתעסק בזה יגיד, מה אכפת לי, אני על כל דבר מעלה מחיר, אתה לא יכול לקנות את זה במקום אחר, כי זה אקסקלוסיבי, אז הוא עושה את זה גורף, ויש לו גיבוי חקיקה.

אלכס מילר: אז הוא מקפיץ מחירים, ואתה מוצא את עצמך משלם פי שניים על משהו שתכל'ס קונים את זה הרבה פחות.

אלכס מילר: צריך לבדוק את העניין הזה.

אלכס מילר: אין לי בעיה – אם אתה אומר לי שיש חלק מכני שהוא אקסקלוסיבי לכלי הרכב הזה או לכלי הדו-גלגלי שהוא רק תחרותי, אני יכול לקבל את זה.

אלכס מילר: אבל אם זה אותם חלקים ויש מוסך שמחליף כל מיני דברים, יהיה לו שם תפריט שאתה מכניס כלי רכב תחרותי את אותם חלקים, אבל המחירון עליהם שונה.

אלכס מילר: זה מה שיקרה בסופו של דבר, מזה אני חושש.

אלכס מילר: פשוט המחירים יהיו בשמים.

אלכס מילר: תעשו את זה גורף.

אלכס מילר: צריך לבדוק את זה לעומק; שלא יקרה מצב שפשוט תופסים על זה טרמפ.

אלכס מילר: אני מביא את זה בשני שקלים, אבל מכיוון שאני נותן גיבוי בחוק, במקום למכור כמו שאני מוכר את זה – יש לי פה אוכלוסיה שחייבת את זה, ואין להם ברירה אחרת, ואז המחיר שאני קובע הוא המחיר.

אלכס מילר: אני גם לא יכול ללכת לאף אחד אחר כי אין לי תחרות בזה.

מרב ישראלי: תהיה תחרות בין יבואנים, לדעתכם?

קריאה: בטח.

אלכס מילר: אבל על הכלים, לא על החלקים.

קריאות: - - -

יובל מלמד: בעניין החלפים – גם אפשר להביא חלפים בייבוא אישי וגם יבואנים מסחריים.

יובל מלמד: זאת אומרת שבנושא המחירים אין להם מקום לדאגה פה.

אלכס מילר: זה לא במגרש שלך.

אלכס מילר: אם אתה יכול להגדיר לי חלק אקסקלוסיבי אך ורק לכלי רכב תחרותיים, אין לי בעיה לתת לך על החלקים האלה גיבוי בחוק.

אלכס מילר: אם אתה אומר שלא משנה – כל חלק הוא אקסקלוסיבי – זה קצת גורף, לדעתי.

יובל מלמד: זה הגיע בכלל ממקור אחר, הסיפור אחר.

יובל מלמד: היום הייבוא של חלפים לישראל נעשה דרך משרד התחבורה בכל נושא הרכב.

יובל מלמד: למשרד התחבורה יש בעניין הזה תקנים שנדרשים לרכב.

יובל מלמד: בכלים תחרותיים יש לנו חלפים שאין להם תקנים כי פשוט לכלים תחרותיים בספציפיקציה הזאת אין תקנים.

יובל מלמד: החשש של משרד התחבורה פה היה שבגלל הקלות, נקרא לזה, שאפשר לייבא דרך משרד הספורט, יגידו, למה להתמודד עם משרד התחבורה ועם הקשיים שלו – יביאו דרך משרד הספורט ויתקינו את זה ברכב הפרטי.

יובל מלמד: העניין הוא רק מהסיבה הזאת.

יובל מלמד: לא תהיה בעיה כספית – גם המיסים הם אותם מיסים.

אלכס מילר: לא הבנת.

אלכס מילר: אני מדבר על זה שמוכר את החלק.

אלכס מילר: ברגע שהוא מקבל ממך הגדרה שהחלקים שהוא מוכר הם אקסקלוסיביים לכלי רכב תחרותי הוא משחק במגרש של המחיר שהוא רוצה- -

יובל מלמד: אני לא חושב שזה ישפיע על המחיר כי יכול להיות מספר רב של יבואנים ואפשר להביא בייבוא אישי.

ניסים בנימין: זה לא ישפיע, אבל- -

יובל מלמד: לא יכול להיות שיבואן יביא חלק וימכור אותו לרכב שהוא קיבל אישור ממשרד הספורט.

יובל מלמד: זה למטרת ספורט.

אלכס מילר: אז יש ברירה שאתה מגדיר רשימה של אותם חלקים- -

יובל מלמד: לא ניתן.

יוסי ניסן: לא ניתן.

יוסי ניסן: כל חלק הולך רק לספורט המוטורי.

יוסי ניסן: מי שמייבא דרך המשרד שלנו הייעוד שלו הוא רק ספורט מוטורי.

יוסי ניסן: לכן חשוב לנו להקפיד על זה, שמי שמקבל מאתנו אישור לייבא את החלק הזה ישתמש בו רק לספורט מוטורי ולא לשימוש אחר.

יוסי ניסן: ברגע שהוא הביא אותו לשימוש אחר וידענו מזה, אנחנו מונעים ממנו במשך שמונה חודשים, כמו שאמרת, לייבא.

יובל מלמד: אין לנו שום בעיה עם מי שמייבא לספורט המוטורי.

יובל מלמד: הם יכולים לייבא בייבוא אישי, בייבוא מסחרי – כל האופציות פתוחות בפניהם.

יובל מלמד: אבל אנחנו חייבים לשמור על הספורטאים שבאמת מייבאים לכלים תחרותיים לא להתחיל מעקף של ייבוא חלפים מישראל שילכו לרכב דרך משרד הספורט.

אלכס מילר: שוב אני אומר:

אלכס מילר: אני מקבל את הטענה שברכב תחרותי החלקים המסוימים שחייבים להיות שם יהיו אך ורק בשבילו.

אלכס מילר: אין לי בעיה עם זה.

אלכס מילר: העניין הוא שזה לא כל החלקים אלא רק חלק מהחלקים שיהיו שם, והחלקים שהם חלק מהייבוא לכלי הרכב הרגילים מאותו סוג יהפכו להיות – כאשר מביאים למוסך כלי רכב תחרותי – יגידו לו, שכל מה שהוא שם יש לו מחיר א'.

יובל מלמד: זה לא יקרה.

אלכס מילר: איך אתה מבטיח לי את זה?

יובל מלמד: מכיוון שחלקים שמיובאים דרך משרד התחבורה ומתאימים לספורט ניתן להתקין אותם.

יובל מלמד: הכלי הוא תחרותי, ואין עם זה שום בעיה.

יובל מלמד: הבעיה היא הפוכה, לא בכיוון השני.

יובל מלמד: אם אתה מכניס עכשיו כלי תחרותי שלך למוסך אין בעיה להתקין בו חלפים שיובאו לארץ באישור משרד התחבורה.

יובל מלמד: משרד התחבורה לא מתנגד לזה.

יובל מלמד: החשש הוא הפוך – עם חלקים שיובאו לספורט ויותקנו ברכב כדי להימנע מתקן.

מרב ישראלי: לפי התקנות האלה, כבר אי אפשר יהיה לייבא חלקים דרך משרד התחבורה.

יובל מלמד: כדי להימנע מתקן, לא משום סיבה אחרת.

יובל מלמד: אין חשש כזה.

ניסים בנימין: לדעתי, זה קצת יותר מורכב ממה שאנחנו מדברים פה עכשיו, וזה צודק.

ניסים בנימין: גם אתה וגם הוא אומרים נכון – צריך לעשות תיקון לחקיקה בקטע הזה ולא לדון בזה נכון לעכשיו.

ניסים בנימין: כי גם בכלים ספורטיביים יש חלפים שנכנסים דרך משרד התחבורה ברישיון, שאפשר לשים אותם.

ניסים בנימין: אם צריך להגדיר מה לא נכנס דרך משרד התחבורה צריך לדעת מה נכנס, אז זה קצת יותר עמוק ויותר מורכב.

ניסים בנימין: אני לא חושב שאפשר לעשות את זה עכשיו.

יובל מלמד: אנחנו לא רוצים לערב בין הייבוא של משרד התחבורה לבין משרד הספורט.

יובל מלמד: כל משרד הוא עצמאי.

ניסים בנימין: גם עכשיו אתה לא יכול להכניס את זה ולהגיד.

אלכס מילר: אתה צריך להבין למה אני מתכוון.

אלכס מילר: כרגע האזרח הפשוט לא מתעסק במי שנתן אישור על ייבוא החלק; הוא מתעסק עם הכלי שלו שנכנס למוסך.

אלכס מילר: המוסכניק אומר לך שהוא מקבל חיזוק בחוק להפרדה בין כלי רכב רגיל לבין כלי רכב ספורטיבי.

אלכס מילר: אז בכלי רכב ספורטיבי על החלק שיש לי כל מה שאני שם הוא אומר לאזרח הפשוט מחיר אחר.

אלכס מילר: למה?

אלכס מילר: כי על חלקים מסוימים הוטל עליו נטל שהוא צריך לקבל עליו אישור מיוחד.

אלכס מילר: אתם צריכים לחשוב על העניין הזה כי ברגע שזה יורד לשטח, המשחק לא אצלכם.

אלכס מילר: אני מבין אתכם שאתם צריכים להבטיח מצב שלא תהיה קומבינה בנושא הייבוא, אבל מצד שני צריך להבטיח שלא תהיה איזושהי דרך למי שמוכר את זה להתחיל לשחק במחירים.

אלכס מילר: ברגע שקיבלת גיבוי על משהו, אתה במגרש אחר.

אלכס מילר: אתה לא יכול לעשות את זה במקום אחר, כי יהיה תיאום בין כל המוסכים.

אלכס מילר: אני מציע שתדברו עם משרד התחבורה על הנושא הזה, כי כשאתה תרד לשטח, לדעתי, המציאות תהיה אחרת.

יובל מלמד: ישבנו בדיונים ארוכים מאוד עם משרד התחבורה, ואני אומר לך במפורש שהחשש שלך לגבי הנושא הכספי לא קיים מכמה סיבות:

יובל מלמד: הייבוא דרך משרד הספורט הוא הרבה יותר קל מהייבוא ממשרד התחבורה; שנית כל מה שציינת עכשיו הוא נכון היום במציאות למשרד התחבורה, דרך אגב.

יובל מלמד: זאת בדיוק ההתנהלות שם, ולכן מחירי החלקים בתחבורה הם כל כך גבוהים.

יובל מלמד: אבל פה האפשרות לאדם להביא בייבוא אישי היא מאוד קלה, ולעומת זאת מאוד קשה במשרד התחבורה.

יובל מלמד: שלישית, אני אחמיא פה לנוהגים בכלים תחרותיים ואומר שאלה אנשים שמתקנים את הכלים בעצמם.

יובל מלמד: רמת ההבנה שלהם ורמת היכולת שלהם לייבא בייבוא אישי, היא לא כמו של האזרח הפשוט.

אלכס מילר: אתה מחוקק חוק, עדיין אין לך את זה בצורה- -

ניסים בנימין: יש את זה באופן לא חוקי, אז מבינים טוב בקטע.

קריאה: סנקציה צריכה להיות בכל מקרה.

קריאה: אין חשש מהמחיר.

יובל מלמד: אין חשש.

יוסי ניסן: בתחרות שתהיה זה לא יהיה קיים.

אלכס מילר: מה את אומרת?

מרב ישראלי: אני לא רואה בעיה אם תהיה תחרות.

מרב ישראלי: אם יהיה יבואן שיש לו בלעדיות זה יכול לקרות, אבל אם יש תחרות בשוק- -

ניסים בנימין: יש תחרות בשוק, אין בעיה.

אלכס מילר: משרד התמ"ת נמצאים פה?

מרב ישראלי: תמ"ת נמצא פה.

אלכס מילר: מה אתם אומרים?

תהילה ורון: התקנות לא הועברו לידיעתנו.

תהילה ורון: פעם ראשונה אני נתקלת בסעיף הזה.

יוסי ניסן: הם הועברו לפני התיקונים שערכנו עם מרב.

יוסי ניסן: תהילה ורון: אני פעם ראשונה רואה אותם עכשיו.

יוסי ניסן: מאוד קשה לי להגיב עליהם, פשוט מאוד.

מיטל שרעבי: יש כאן תיקונים של הגדרות.

יוסי ניסן: פשוט רצינו לחסוך בזמן של ועדה.

תהילה ורון: בסדר, אבל כמו שהתיקונים הועברו למכס לפני יומיים היו צריכים לעבור גם לתמ"ת כי התמ"ת הוא זה שבסופו של דבר חותם על התקנות.

תהילה ורון: עכשיו בדיון לבקש ממני להגיב - -

אלכס מילר: אני לא שואל אותך ברמה הספציפית לנוסח, אלא באופן כללי על מהות העניין.

אלכס מילר: מבחינת התחרות בייבוא של החלקים האם את חושבת שזה יכול להביא למונופול בתחום הזה או שיש תחרות ואפשר לחיות עם זה?

אלכס מילר: אנחנו מדברים על מצב שיכול לקרות שמכיוון שאין אישור של משרד התחבורה לחלקים שמביאים לרכבים הספורטיביים יכולה לקרות בעיה במערכת הזאת.

אלכס מילר: אמרנו שמכיוון שאנחנו מכירים את השוק, וזה בעצם המגרש שלכם, יכול להיות מצב שמישהו ששולט על העניין והוא יכול לשחק עם מחירים בשמים.

אלכס מילר: לכן אם אתם לא רואים ריכוזיות בעניין הזה אנחנו יכולים להמשיך הלאה.

אלכס מילר: התקנה הזאת לא קשורה לתמ"ת, אלא למשרד התחבורה; אתם לא קובעים איזה רישיון צריך לתת לחלקים שמובאים כי זה במגרש של משרד התחבורה.

אלכס מילר: עכשיו יש שחקן חדש – משרד הספורט נכנס להיות שחקן חדש בנושא הייבוא, והוא נותן את הרישיונות.

אלכס מילר: משרד התחבורה מסכים לכך שהם צריכים לעשות איזשהו אישור מיוחד.

אלכס מילר: אנחנו חששנו שמכיוון שיש כאן איזושהי הפרדה חדשה שעומדת לקום בישראל יהיה פה משחק בתוך המוסכים על המחיר לכל החלקים בכל מה שקשור לרכבים תחרותיים.

אלכס מילר: אם אין בעיה בהיבט המונופול ליבואנים בנושא הזה, והשוק הזה ימשיך להיות כמו שהוא, אז אנחנו יכולים להמשיך לחיות עם זה.

אלכס מילר: זאת שאלתי אליכם.

אלכס מילר: כמו שאני מכיר את המשרד שלכם, גם אם היית מקבלת את התקנות האלה לפני יומיים לא הייתם חושבים על זה.

תהילה ורון: אני רוצה לחלוק עליך בנושא הזה כי כשאני מטפלת במשהו זה מגיע אליי בזמן, ואני מטפלת בזה כמו שצריך.

תהילה ורון: אותי אתה עדיין לא מכיר.

אלכס מילר: אין בעיה.

תהילה ורון: אני לא כל כך מכירה את השוק של חלקי חילוף בספורט המוטורי, אני מכירה את השוק של חלקי חילוף באופן כללי, ושם אין מונופול.

תהילה ורון: יכול להיות שייווצר מצב כאן של מונופול – מי שראוי שיגיב על זה, זה משרד התחבורה.

תהילה ורון: אני לא יודעת אם יש נציגים שלהם כאן בדיון של המשטרה.

אלכס מילר: המשטרה לא קשורה לייבוא של חלקים.

אלכס מילר: תודה לאל, לפחות בזה.

יוסי ניסן: אנחנו בכלל לא מדברים על מונופול.

תהילה ורון: לדעתי, משרד התחבורה היה צריך להגיב בנושא.

יוסי ניסן: אנחנו בכלל לא מדברים על מונופול, זאת בכלל לא הסוגיה פה.

ניסים בנימין: הייבוא פתוח, כל אחד יכול להביא.

אלכס מילר: כן, בבקשה.

טל דרורי: אני יושבת ראש איגוד יבואני הרכב הדו-גלגלי.

טל דרורי: אנחנו היינו מעורבים בתהליך הזה בצמידות עם רשות הספורט במהלך השנים האחרונות, ואנחנו מברכים על השלב שבו אנחנו נמצאים.

טל דרורי: מה שרשות הספורט הציעה עכשיו הוא נכון מאוד.

טל דרורי: לי יש ידע בנוגע למה שקורה בשוק החלפים מפני שאנחנו עובדים בכפיפות לתקנות ולחוקים של משרד התחבורה.

טל דרורי: הייבוא במשרד התחבורה, כמובן, נעשה עם רישיונות, והוא מוגבל וכפוף לבדיקות ולתקנים של מכונים – מכון התקנים ומעבדות מוסמכות.

טל דרורי: לי היו שיחות גם במשרד התחבורה עם משה ימיני ועם מנהלי האגף, עם אבנר פלור, והרעיון בספורט היה לאפשר ייבוא של חלפים שמיועדים בלעדית לספורט המוטורי – ולכן מה שעשה משרד הספורט כאן הוא נכון מאוד – ולמנוע מצב שבו תהיה זליגה של חלפים שמיועדים, ללא מיסוי, לספורט המוטורי ויעברו לענף של הרכבים שצריכים להגיע עם תקנים, עם אישורים ועם הגבלות.

טל דרורי: זה בעצם המנגנון שמשרד הספורט לקח על עצמו ונרתם כדי לעשות את ההבחנה.

טל דרורי: הם צודקים בהיבט הזה שצריך להקפיד על דרך למנוע את הזליגה הזאת.

טל דרורי: לא מתפקידי לייצג את משרד התחבורה, אבל פשוט דיברתי איתם וזאת הייתה עיקר הדאגה.

טל דרורי: לגבי התחרות – צריך להבין שהשוק של ייבוא חלפים הוא שוק מאוד תחרותי, מאוד פתוח.

טל דרורי: המילים: "מונופולים", "הסדרים" – לא קיים.

טל דרורי: אני מייצגת את כל היבואנים, אנחנו ענף מאוד תחרותי, והחשש שהעלית, שהוא בעד הציבור, כמובן, הוא לגיטימי אבל הוא לא קיים בהיבט שלנו, ואני משוכנעת שהוא גם לא יהיה קיים בהיבט של הספורט.

טל דרורי: לכן הם צודקים, ואני תומכת בהם.

אלכס מילר: לחלקים של הרכב הספורטיבי צריך גם להיות רישיון מיוחד לייבוא?

טל דרורי: כן.

טל דרורי: יש מפרט שהם קבעו, לפי רשימות מוגבלות בעולם.

אלכס מילר: זאת אומרת כל מי שהיום מתעסק בייבוא חלקים בשביל לספק סחורה למוסכים כאלה ואחרים יצטרך לקבל אישור נוסף מכם - -

יוסי ניסן: לא נוסף – ספציפי.

אלכס מילר: נוסף למה שיש לו ממשרד התחבורה.

טל דרורי: כן, אלה שני מנגנונים שונים.

אלכס מילר: אוקיי.

אלכס מילר: בבקשה.

אמציה גזית: אני יושב ראש התאחדות נהגי המרוצים.

אמציה גזית: התקנה הזאת נסחבת הרבה זמן, וכמו שהיא הובאה לפני הוועדה זה נוסח שאנחנו יכולים לחיות איתו וטוב לכולם- -

רן כהן: אדוני היושב ראש, תודה רבה על האירוח ובהצלחה.

רן כהן: חמש שנים עובדים על התקנות האלה.

רן כהן: כל הכבוד שמסיימים אותן.

אלכס מילר: תודה, להתראות.

אמציה גזית: בנושא הייבוא המכס קבע – וזה מופיע בתקנה – שמי שמביא חלפים לרכב ספורט מוטורי צריך להפקיד ערבות כדי להראות שזה מיועד לספורט מוטורי.

אמציה גזית: נקודה.

אמציה גזית: זה מופיע, למה צריך להמציא דברים חדשים?

אמציה גזית: כל הכלים החילופיים – כתוב במפורש בתקנה שיידרש להוכיח כי חלקי החילוף מיועדים לכלי X.

אמציה גזית: לא סתם הביאו אותם לשם מכירה בשוק החופשי, אלא באשר לכלי מסוים.

מרב ישראלי: זה בייבוא אישי.

מרב ישראלי: במסחרי- -

אמציה גזית: גם.

מרב ישראלי: הוא יכול לדעת לאיזה כלי זה הולך ברגע שהוא מביא חלקי חילוף?

טל דרורי: לא לכלי ספציפי, לאיזה דגם.

מרב ישראלי: ברור.

מרב ישראלי: בייבוא אישי זה ממש לכלי ספציפי.

אמציה גזית: לגבי ההצעות בעניין תקנה 3 שמחפשים להוסיף סעיפים חדשים – זה מיותר מכיוון שכל הסנקציות עומדות בפני הרשות אם מישהו גונב, אם מישהו מרמה.

אמציה גזית: במקרים כאלה יש הליכים מאוד ברורים נגדו.

אמציה גזית: לעומת זה, כמו שהיושב ראש דיבר על זה קודם, בהחלט היה מקום להגביל את הרשות המוסמכת לתקופת זמן של שבעה ימי עבודה, כפי שהציע מנהל הרשות, שהוא יצטרך לאשר ולא לסחוב את היבואן האישי או המסחרי חשוף לתחרות ולכל מיני דברים אחרים.

אמציה גזית: מעבר לזה יש פה הכול בתקנה הזאת, ולדעתנו, היא מושלמת כפי שהיא.

אלכס מילר: תודה.

אלכס מילר: עורך הדין פרידברג, מה קורה?

יעקב פרידברג: אנחנו ערכנו בירור, וגם שוחחתי אחר כך בחוץ עם מיטל על הנושא – היות שהדברים הועברו לידיעתנו, למעשה, רק הבוקר, וגם לא ראינו נוסח אנחנו מבקשים לערוך בדיקה מפורטת יותר של העניין.

יעקב פרידברג: עם זאת נראה לנו שבגלל מה שנאמר קודם בדיון על היעדר היכולת להפעיל סנקציה כעת ועל הרצון להכניס בהמשך עיצום כספי – שזאת דרך המלך.

יעקב פרידברג: בגלל האילוץ – נקרא לזה – כלומר העובדה שהתקנות האלה לוקחות הרבה מאוד זמן, ובהנחה שנגדיר את רשימת ההפרות המהותיות שתהיה מצומצמת מאוד ושמדובר בשישה חודשים בלבד, נראה לנו שאפשר - -

מרב ישראלי: ושימוע.

יעקב פרידברג: כמובן, שימוע.

שגיא שוורץ: אפשר כמה מילים?

אלכס מילר: מי אדוני?

שגיא שוורץ: עורך דין שגיא שוורץ, יושב ראש התאחדות הספורט המוטורי לכידונאים ולטרקטורונים.

שגיא שוורץ: אנחנו כרגע עוסקים בחלק בתקנות שעוסק בייבוא אישי.

שגיא שוורץ: זה החלק שבסופו של דבר יקבע את המחיר של החלק בשוק.

שגיא שוורץ: אותו ספורטאי שנכנס בערב לאינטרנט ומוצא את החלק ב-e-bay, זה המחיר שגם היבואנים יצטרכו להתמודד איתו.

מרב ישראלי: אתה מדבר על הנושא הקודם.

שגיא שוורץ: כן.

שגיא שוורץ: כל הגבלה וכל סנקציה על הייבוא האישי בעצם תמנע מהספורטאים להתחרות; לא מדובר באנשים עשירים, לא מדובר בסוחרים בחלקי חילוף- -

מרב ישראלי: אנחנו מדברים על מי שהפר, אנחנו לא מדברים על כל אחד.

שגיא שוורץ: אנחנו כרגע בפרק של ייבוא אישי.

מרב ישראלי: זה רלוונטי לכל סוגי הייבוא.

מרב ישראלי: מי שניסה להבריח לארץ חלקי חילוף שלא דרך הרשות לנהיגה ספורטיבית, הרשות לנהיגה ספורטיבית תוכל לא לתת לו אישור.

אלכס מילר: גם דרך e-bay – אם אתה לוקח חלק שאין עליו אישור אתה לא יכול להכניס לכלי הרכב שלך.

שגיא שוורץ: זה בסדר גמור.

שגיא שוורץ: יחד עם זאת ההגבלות האישיות שהוזכרו פה יוצאות מנקודת הנחה שהספורטאים הם מראש עבריינים ומבריחים ויבואנים- -

מרב ישראלי: ממש לא.

שגיא שוורץ: - - וזה לא הכיוון, זה לא המטרה.

אלכס מילר: החוקים במדינת ישראל קיימים לא מכיוון שכל מדינת ישראל הם מראש עבריינים, אלא מכיוון כדי שחלק מהם לא יהיו עבריינים יש חוקים שעל-פיהם צריך לנהוג.

אלכס מילר: מצד אחד אתה לא יכול להגיד שנסמוך על כך שכל אחד מאתנו הוא טהור ונאור ולא יעשה שום עבירה.

אלכס מילר: מישהו שעושה עבירה אף אחד לא הולך למנוע ממנו את מתן הרישיון לייבוא לכל החיים.

אלכס מילר: אומרים לו, שישה-שמונה חודשים תחשוב על מה שעשית, תלמד, ובפעם הבאה לא תעשה את זה, ותקבל את הרישיון.

אלכס מילר: מדובר על חיי אדם פה, ואי אפשר לקחת פה סיכונים.

שגיא שוורץ: לא מדובר בסיכונים, מדובר בהגבלות.

אלכס מילר: אם אתה שם חלק שייצרו אותו במקום לא ברור, והוא בכלל לא בטיחותי ולא קיבל שום אישור או רישיון, אתה שם אותו בכלי רכב ועושה איתו תחרות – חס וחלילה יש תאונה, מישהו נפגע, בודקים שהביאו את החלק הזה שלא כחוק, ואז מי צריך לתת תשובות?

שגיא שוורץ: בהחלט.

שגיא שוורץ: יחד עם זאת אני עוד לא מכיר ספורטאי שישים בכלי שלו חלק לא תקין.

שגיא שוורץ: בכל זאת הוא רוכב על הכלי, וזה הגוף שלו.

אלכס מילר: תשמע, אנשים לפעמים עושים דברים לא רציונליים.

מרב ישראלי: למעשה, אתה אומר שלא צריך את כל התקנות האלה, אבל אין מה לעשות.

שגיא שוורץ: זאת כבר הגרסה השונה של פני הדברים.

אלכס מילר: אני מכניס את הסעיפים עם הפירוט.

מרב ישראלי: אני אומר מה הפירוט: "ייבוא ללא היתר בניגוד לתקנות אלה" – מי שמנסה לייבא ללא היתר.

מרב ישראלי: מבריח.

מרב ישראלי: צריך לראות איך לנסח את זה; "השיג היתר על סמך מידע כוזב" – זאת אומרת הוא הצהיר הצהרה כוזבת והשיג על סמך זה היתר; והפרה של תקנה 9, שזה נושא של אי דיווח על תקלות בייבוא מסחרי.

מרב ישראלי: מיטל דיברה על נושא של recall, אבל הוא לא מופיע - -

טל דרורי: הוא מופיע ב-5(5).

מרב ישראלי: זה לדווח.

טל דרורי: שידווח, זה מספיק טוב.

מרב ישראלי: אז זה לא recall, זה דיווח.

יעקב פרידברג: זאת הפרה כל כך בוטה – אדם שלא מדווח- -

מיטל שרעבי: - - - שאין כאן נציג של משרד התחבורה, כי הייתי רוצה ללמוד מה נעשה אצלם.

מיטל שרעבי: לדעתי, חשוב להכניס לסעיף 9 שזה הסעיף האופרטיבי של חובת הדיווח: "ולפעול בהתאם להנחיות הרשות המוסמכת".

מיטל שרעבי: כלומר הוא מדווח לה, וגם הרשות המוסמכת תעשה חשיבה שתורה לו לקרוא בחזרה- - -

טל דרורי: אני אשמח לעזור ליועצת המשפטית של רשות הספורט ולספר.

טל דרורי: אני מכירה את תקנות צו הפיקוח ואת התקנות שלפיהן אנחנו מחויבים לעבוד בשם קבלת רישיונות ייבוא מסחריים במשרד התחבורה.

טל דרורי: החובה קיימת בחוק.

טל דרורי: הלוא עשו עכשיו תיקון עם צו ייבוא מגביל ואפילו החמירו את החובה.

מרב ישראלי: החובה למשוך בחזרה?

טל דרורי: זה לא חובה למשוך.

טל דרורי: אני אסביר לך במילה מה זה recall.

טל דרורי: Recall הוא קריאת שירות עיין ערך טיוטה.

טל דרורי: זוהי קריאת שירות שמוציא היצרן, והיא קבועה לרכבים חדשים.

מרב ישראלי: זאת אומרת, אתה אומר שיש תקלה – תלכו למוסך המתקן.

טל דרורי: היצרן מדווח ליבואנים על התקלה בנוהל בינלאומי ובנוהל מקומי.

טל דרורי: היבואנים מחויבים לשרשר את המידע ולהעביר אותו ללקוחות, לציבור המשתמשים.

טל דרורי: כך זה עובד במשרד התחבורה.

מרב ישראלי: זה לא קיים.

טל דרורי: רשות הספורט אימצה את זה וזה נמצא כאן.

טל דרורי: כתוב בסעיף 5(5): "המבקש רישיון ייבוא יתחייב לדווח בכתב לרשות על כל פגם או תקלה בייצורו של רכב, שיפורסמו על ידי יצרן הרכב או על ידי יצרן הכלי התחרותי".

טל דרורי: זה כולל חובת דיווח.

מרב ישראלי: חובת דיווח לרשות בלבד.

מרב ישראלי: אנחנו עוסקים בתקנות.

טל דרורי: לרשות יש אחר כך המנגנונים שלה לדברר את ציבור המשתמשים; יש לה שמות בעלי הרישיון.

מרב ישראלי: זאת בעיה כי זה לא מופיע בתקנות ואי דברור לא יהיה - - -

טל דרורי: אנחנו מערבבים פה כל מיני דברים.

טל דרורי: היבואן מחויב לדווח לרשות.

טל דרורי: בואו נבדיל: היבואן מחויב לדווח לרשות – נכון וצודק.

טל דרורי: כך זה קיים גם בתקנות התעבורה.

טל דרורי: בתקנות התעבורה יש סנקציה על יבואן שלא דיווח על מידע של פגם ברכב.

טל דרורי: זה נקרא בשפה המקצועית recall.

טל דרורי: גם כאן הכניסו את החובה הזאת.

טל דרורי: מה שאומרת היועצת המשפטית זה שהסנקציה על אי דיווח לרשות על קיומו של recall צריך להכניס שוב- -

מרב ישראלי: את כל זה אפשר - - -

טל דרורי: - - היא צודקת.

מרב ישראלי: על זה כבר הסכמנו.

טל דרורי: בהחלט.

מרב ישראלי: על זה כבר הסכמנו; מה שאני אומרת זה צעד אחד קדימה: ברגע שהרשות מקבלת את הדיווח הזה החובה היא עליה.

מרב ישראלי: אתם רוצים את החובה הזאת?

מיטל שרעבי: לא תהיה לה ברירה.

מרב ישראלי: אוקיי, אבל היא צריכה להבין שזה המצב.

טל דרורי: גם היום משרד התחבורה מדברר ללקוחות, אנחנו משלמים בעבור זה, אבל אנחנו מחויבים לדווח למשרד התחבורה מפני שבסופו של דבר שמותיהם של המשתמשים נמצאים במשרד התחבורה ולא אצלנו.

טל דרורי: אצלי יש רק היד הראשונה.

טל דרורי: אנחנו חייבים לעבוד בשיתוף פעולה.

מיטל שרעבי: אני לא יודעת מה הרשות המוסמכת תעשה, אנחנו נצטרך לעשות חשיבה.

מיטל שרעבי: אבל מה שחשוב לי להוסיף בסופו של סעיף 9 שנגיע אליו – נפעל בהתאם להנחיות הרשות המוסמכת.

מיטל שרעבי: יכול להיות שהרשות המוסמכת תעביר לו את הרשימה של אותם רכבים, והוא שיצטרך לדברר- -

מרב ישראלי: יעקב, יש לך התנגדות לזה?

מרב ישראלי: להוסיף לסעיף 9?

יעקב פרידברג: מה המילים?

מרב ישראלי: "ויפעל לפי הנחיות הרשות המוסמכת".

טל דרורי: ואנחנו נדברר את זה.

יעקב פרידברג: אז על מי מוטלת החובה?

מרב ישראלי: התיקון פה זה גם לא "המבקש לייבא כלים תחרותיים", אלא זה "מי שייבא", זה כבר בדיעבד.

מרב ישראלי: כי קודם כול הוא מתחייב מראש לעשות את זה, ואחרי שהוא מקבל את ההיתר - - - זה גם סיכמנו שנתקן.

יעקב פרידברג: תקראי את זה שוב, בבקשה.

מרב ישראלי: "מי שקיבל היתר לייבא כלים תחרותיים בייבוא מסחרי, ידווח בכתב לרשות המוסמכת על כל פגם או תקלה בייצורו של דגם כלי מנועי או דגם כלי תחרותי שיפורסמו על-ידי יצרן הכלי המנועי או הכלי התחרותי בסמוך למועד שבו ייוודע לו על פגם ותקלה, כאמור, ויפעל לפי הנחיות הרשות המוסמכת".

מרב ישראלי: זאת התוספת.

טל דרורי: יפה.

יעקב פרידברג: זה בסדר.

אלכס מילר: בסדר גמור.

מרב ישראלי: הפרה של תקנה 9 על שני ענפיה, גם אי דיווח וגם אי פעולה, לפי הרשות המוסמכת, אפשר יהיה לא לתת היתר חדש על סמך זה.

יעקב פרידברג: למעשה, יצרנו כאן רשימה של ארבע הפרות.

יעקב פרידברג: השתיים הראשונות נראות לי הפרות מאוד מהותיות, שאפשר להסביר שיש פגיעה חמורה בבטיחות, בביטחון.

יעקב פרידברג: השאלה האם זה כל כך נכון לגבי הדברים.

יעקב פרידברג: אני לא מכיר את המטריה.

יעקב פרידברג: תגידו לי אתם, זה דבר כל כך מהותי?

טל דרורי: מהותי.

טל דרורי: בתקנות התעבורה מבטלים רישיונות ייבוא אם אתה לא מדווח- - -

אלכס מילר: יעקב, תחשוב שקנית רכב, ויש תקלה בדוושה.

יעקב פרידברג: אני מבין.

יעקב פרידברג: אז אתם אומרים שחובת הדיווח בעצם מסתתרת מאחורי- -

מרב ישראלי: חובת הדיווח והפעולה לפיה מה שהרשות אומרת.

אלכס מילר: סיכמנו?

מרב ישראלי: סיכמנו ארבע הפרות פלוס שימוע, וזה נשאר שישה חודשים.

קריאה: שמונה.

יעקב פרידברג: שישה.

מרב ישראלי: בוא נשאיר את זה גם, הם ביקשו שישה.

אלכס מילר: טוב, שישה.

יעקב פרידברג: הנושא של עיצום כספי היום הוא מאוד "אִין".

יעקב פרידברג: אתם תצליחו להכניס אותו- -

מני הסה: מה לגבי הזמן שהרשות צריכה לאשר?

אלכס מילר: אי אפשר לקבוע את זה בחוק.

מיטל שרעבי: השאלה אם כדאי להשאיר לרשות שיקול דעת.

מרב ישראלי: כן, הוא רשאי לסרב לתת, זה הנוסח.

אלכס מילר: תודה רבה.

מני הסה: לפני הצבעה הערה אחרונה, כי חיכיתי לתום הדיון.

מני הסה: ברישא של כל הסעיפים נאמר "הרשות המוסמכת תאשר".

מני הסה: יש כאן הטעיה קטנה; נראה לי שצריך להיות "תיתן רישיון" – זה המינוח הנכון יותר בהקשר הזה.

מני הסה: גם אחר כך ברשימת הסעיפים שדיברת עליהם שאתם מבקשים להוסיף אותם מתייחסים להיתר, וגם פה אני לא יודע אם המילה "היתר" היא המילה הנכונה.

קריאה: - - -

מני הסה: בסעיפים שרציתם להוסיף עכשיו אחרי 5 – רשימת ההפרות שבגינה הם יצטרכו לקיים שימוע הביטוי "תאשר" ו"היתר" חוזר כל הזמן.

מני הסה: מדובר במתן רישיון לייבוא.

מרב ישראלי: אני אחזור לחוק לראות אם יש משהו.

מיטל שרעבי: החוק עצמו גם נוקט לשון של אישור.

מרב ישראלי: אנחנו צריכים לדבוק בלשון החוק, זה מה שאני אומרת.

מרב ישראלי: אני מצטטת: "לאחר שניתן לכך אישור בכתב מאת הרשות המוסמכת".

מרב ישראלי: אנחנו צריכים לדבוק בלשון החוק.

מיטל שרעבי: במקום "היתר" זה יהיה "אישור".

מרב ישראלי: כן, בכל מקום זה צריך להיות אישור.

מרב ישראלי: בסדר?

מרב ישראלי: זה סעיף 29.

מני הסה: את הדרך לייבוא למדינת ישראל לא נוכל לשנות באמצעות חקיקה אחרת.

מני הסה: במעמד כניסה למדינת ישראל ניתן רישיון לייבוא לאחר הבדיקה שנמצאת כאן.

מרב ישראלי: זאת הפניה שאתה עושה דרך הצו.

מני הסה: נכון.

מני הסה: הרישיון יהיה בכל מקרה.

מני הסה: ההערה שלי היא לא להטעות את מי שקורא את החקיקה הזאת, שיחשוב שזה איזשהו אישור כי יש במקביל גם דבר שנקרא אישורי מנכ"ל - -

מרב ישראלי: אבל הרישיון הוא לא מכוח התקנות האלה, אלא הוא מכוח מה שהפנית לצווים שלך.

מרב ישראלי: בתקנות אנחנו צריכים לדבוק בגדול בנוסח החוק.

מני הסה: אני מבין.

מני הסה: אני מעיר שאם אין לכם ברירה, ואתם חושבים שחייב להיות כתוב כאן דווקא "אישור" תכתבו "אישור".

מני הסה: אני מעיר שהמשמעות של האישור כאן זה לא "אישור", אלא רישיון.

אלכס מילר: בסדר, אין בעיה.

אלכס מילר: הערתך נשמעה ונכנסה לפרוטוקול.

מרב ישראלי: המשמעות היא ברורה.

אלכס מילר: אני יכול להתקדם?

מרב ישראלי: יעקב, זה ההפרות שימוע, והוא רשאי לסרב לתת.

מרב ישראלי: זה הנוסח.

יעקב פרידברג: אני חוזר ואומר שאנחנו נבדוק את זה, ואני מניח שלא תהיה בעיה.

אלכס מילר: אין בעיה.

מני הסה: יש כאן הצעה לכתוב: "תאשר ותיתן רישיון".

יעקב פרידברג: לגבי הניסוח, עורך הדין הסה, ממילא הנושא הזה יעבור שוב דרכנו במשרד המשפטים כי זאת חקיקת משנה, ואנחנו נסדר.

מרב ישראלי: נכון.

מרב ישראלי: דרך אגב, אנחנו נבדוק, כמובן, איזה איסור רלוונטי לאיזו תקנה.

מרב ישראלי: כי לא כל האיסורים רלוונטיים לכל התקנות.

אלכס מילר: תודה רבה.

אלכס מילר: הצבעה בעד תקנה 3 – רוב נגד – אין נמנעים – אין תקנה 3 אושרה.

אלכס מילר: תקנה 3 אושרה פה אחד.

מרב ישראלי: תקנה 4: 4.

מרב ישראלי: תנאים ליבוא אישי של חלקי חילוף: הרשות המוסמכת תאשר יבוא אישי של חלקי חילוף בהתקיים כל אלה: הוגשה בקשה לפי תקנה 2; המבקש המציא רישיון נהיגה תקף בהתאם לתקנות רשיון נהיגה ספורטיבית וחלק חילוף שאותו מבקש לייבא והתואם את סיווג רשיון נהיגה ספורטיבית ;

מרב ישראלי: יש פה משהו לא ברור, חסרה מילה.

מיטל שרעבי: אולי נעשה נוסח זהה לסעיף 3(3).

מיטל שרעבי: זאת פשוט אותה דרישה.

מרב ישראלי: זהו, אני פשוט לא מבינה את העניין של הייבוא.

מרב ישראלי: זה צריך להיות: "המבקש המציא רישיון נהיגה תקף בהתאם לתקנות רשיון נהיגה ספורטיבית" וכאן צריך להיות "המתאים", נכון?

מיטל שרעבי: אבל אולי במחשבה שנייה נעשה את זה כמו 3(3).

מרב ישראלי: אז אני אומרת: "המתאים לסיווג הכלי התחרותי".

מרב ישראלי: אז אני כותבת כמו 3(3), זה פשוט טעות פה, כנראה.

מני הסה: אבל יש כאן

מני הסה: תוספת שאני לא רואה ב-3(3).

מרב ישראלי: אז אמרנו שנשאיר את זה ל-3(3).

מני הסה: אבל יש כאן תוספת שהיא יתרה על זה.

מני הסה: בחלקי חילוף יש דרישה של התאמה לכלי התחרותי.

מרב ישראלי: בסעיף 4(2) זה צריך להיות כמו 3(3).

מרב ישראלי: זאת אומרת זה רישיון נהיגה תקף בהתאם- - -

מני הסה: אבל ב-4 מכיוון שמדובר על חלק חילוף, חלק החילוף צריך להתאים גם לכלי התחרותי; לא מספיק שיש לו רישיון נהיגה בכלי התחרותי – חלק החילוף צריך להתאים לכלי התחרותי שברשותי.

מרב ישראלי: אני לא בטוחה שזה בסעיף הזה.

מני הסה: זה לייבוא אישי.

מני הסה: מדובר כאן בייבוא אישי.

מרב ישראלי: אני מבינה מה אתה אומר: "המבקש המציא רישיון נהיגה תקף בהתאם לתקנות רישיון נהיגה ספורטיבית התואם את סיווג"- -

יעקב פרידברג: לא, "וחלק החילוף"- -

מרב ישראלי: אבל אין סיווג לחלק החילוף.

מרב ישראלי: הסיווג הוא של הכלי התחרותי.

מרב ישראלי: אני רוצה להגיד: "המתאים לסיווג הכלי התחרותי שלו מתאים חלק החילוף שהוא מבקש".

מרב ישראלי: זה הרעיון.

יעקב פרידברג: אם הוא מייבא בעצם דווקא לפי התקנות האלה, יש רשימה סגורה ומצומצמת של סיווגים שהם רק לצורך הכלים התחרותיים, אחרת הוא מסווג בסיווג של משרד התחבורה.

מרב ישראלי: רישיון הנהיגה הוא לא לחלק החילוף, אלא לכלי.

מרב ישראלי: לכן אני אומרת שזה רק עניין של ניסוח.

מרב ישראלי: אנחנו מסכימים שהוא צריך רישיון נהיגה תקף לסוג של הכלי התחרותי שלו מיובא חלק החילוף.

מרב ישראלי: נכון?

מרב ישראלי: זה מה שאתה אומר.

מני הסה: יכול להיות שיש עירוב בין 2 ל-3.

מני הסה: בסדר.

מרב ישראלי: לכן אני אומר, זה שני דברים שונים.

מרב ישראלי: זה עניין של ניסוח.

מרב ישראלי: המשך הקראה: "המבקש המציא רישיון כלי תחרותי" – זה שני רישיונות שונים – "על שמו, על- שם ילדו, או על-שם חסוי, אם מונה לו אפוטרופוס לפי דין לפי העניין, וימציא מסמכים לרשות המוסמכת, לפי דרישתה, שיהיה בהם כדי להוכיח שחלקי החילוף, אותם מבוקש לייבא, ישמשו עבור הכלי התחרותי כאמור".

מרב ישראלי: בסעיף (3) זה ממש ספציפי לכלי תחרותי ספציפי.

מרב ישראלי: "בחלק החילוף מתקיימים תנאי סעיף 2(א) לצו יבוא חופשי כמפורט בטור ג', לצד פרט 831 בטור א', בטבלה שבתוספת הראשונה לצו יבוא חופשי" – זה הוסבר קודם.

מרב ישראלי: סעיף (5) דומה למה שדיברנו עליו קודם.

מרב ישראלי: נשווה את זה למה שדיברנו קודם לפי ההפרות המתאימות.

מרב ישראלי: הצבעה בעד תקנה 4 – רוב נגד – אין נמנעים – אין תקנה 4 אושרה.

אלכס מילר: תקנה 4 אושרה.

מרב ישראלי: הקראת תקנה 5: 5.

מרב ישראלי: תנאים ליבוא מסחרי של כלים תחרותיים: הרשות המוסמכת תאשר יבוא מסחרי של כלים תחרותיים בהתקיים כל אלה: הוגשה בקשה לפי תקנה 2; המבקש הינו תאגיד רשום כדין בישראל או עוסק מורשה; בכלי התחרותי מתקיימים תנאי סעיף 2(א) לצו יבוא חופשי כמפורט בטור ג',

מרב ישראלי: לצד פרט 831 בטור א', בטבלה שבתוספת הראשונה לצו יבוא חופשי; הכלי המיובא כשיר להירשם ככלי תחרותי לפי תקנות רישיון כלי תחרותי; (5) המבקש התחייב לדווח בכתב לרשות המוסמכת על כל פגם או תקלה ביצורו של דגם רכב או דגם כלי תחרותי שיפורסמו על ידי יצרן הרכב או יצרן הכלי תחרותי , בסמוך למועד שבו ייוודע לו על פגם או תקלה, כאמור" – ואני מוסיפה: "לפעול בהתאם להוראות הרשות המוסמכת".

מרב ישראלי: סעיף (6) הוא כמו קודם – שוב נעשה את ההתאמה.

אלכס מילר: מצביעים.

אלכס מילר: הצבעה בעד תקנה 5 – רוב נגד – אין נמנעים – אין תקנה 5 אושרה.

מרב ישראלי: הקראת תקנה 6: 6.

מרב ישראלי: תנאים ליבוא מסחרי של חלקי חילוף הרשות המוסמכת תאשר יבוא מסחרי של חלקי חילוף בהתקיים כל אלה: (1) הוגשה בקשה לפי תקנה 2; (2) "המבקש המציא מסמכים לרשות המוסמכת, לפי דרישתה, שיהיה בהם כדי להוכיח שחלקי החילוף, אותם מבוקש לייבא, הם מהסוג המשמש לכלים תחרותיים וישמשו עבור הכלים התחרותיים עבורם יובאו חלקי החילוף בלבד".

מרב ישראלי: זה סוג הכלים התחרותיים, נכון?

מרב ישראלי: זה מה שדיברנו קודם.

מרב ישראלי: (3) "המבקש התחייב בכתב לנהל רישום ולציין בחשבוניות המס, בעת מכירת חלק החילוף, את מספר הכלי התחרותי שעבורו נמכר חלק החילוף, או מספר שילדה- אם מדובר במכירת חלק חילוף עבור כלי המיועד לבניה עצמית ככלי תחרותי"; זאת אומרת ברגע שהוא מוכר זה נהיה כלי ספציפי.

מרב ישראלי: סעיף (4) נמחק.

מיטל שרעבי: זה סעיף כללי.

מרב ישראלי: שמאפשר מידע.

מרב ישראלי: (4) נמחק; סעיף (5) יהפוך ל-(4): "בחלק החילוף מתקיימים תנאי סעיף 2(א) – שוב, כמו שאמרנו קודם; ו-(6) – גם יותאם בהתאם לנוסח שדיברנו עליו.

אלכס מילר: עוברים להצבעה על סעיף 6.

אלכס מילר: הצבעה בעד סעיף 6 – רוב נגד – אין נמנעים – אין סעיף 6 אושר.

אלכס מילר: סעיף 6 אושר פה אחד.

מרב ישראלי: הקראת תקנה 7: תנאים ליבוא כלי מנועי המיועד להיות כלי תחרותי וחילוט ערבות הרשות המוסמכת תאשר יבוא כלי מנועי המיועד להיות כלי תחרותי בהתקיים כל אלה: הוגשה בקשה לפי תקנה 2; "במקרה של יבוא אישי- המבקש מילא אחר התנאים האמורים בתקנה 3 , למעט פסקה (5)" – זה באמת (5)?

מרב ישראלי: נבדוק את זה - - זה (4)?

מיטל שרעבי: כן.

מרב ישראלי: אם כך: "למעט פסקה (4).

מרב ישראלי: במקרה של יבוא מסחרי – המבקש מילא אחר התנאים האמורים בתקנה 5, למעט פסקה (4); זה (4) פה?

יהודית גידלי: כן, פסקה (4).

מרב ישראלי: "המבקש הצהיר כי הכלי המנועי אכן מיועד ומתאים להסבה להיות כלי תחרותי וכי הוא מתחייב להסב אותו להיות כלי תחרותי ולקבל רישיון כלי תחרותי תוך 6 חודשים מיום שחרורו מפיקוח המכס.

מרב ישראלי: הרשות המוסמכת רשאית להאריך את התקופה האמורה ב-6 חודשים נוספים מטעמים מיוחדים שיירשמו".

מרב ישראלי: הם אמרו שהכוונה ב"מטעמים מיוחדים שיירשמו" היא שיש מקרים מיוחדים שלא צריכים.

מרב ישראלי: (4) המבקש המציא אישור מרשות המיסים, אגף המכס ומע"מ (להלן- רשות המיסים) בדבר הפקדת ערבות בנקאית שאינה מוגבלת בזמן לטובת רשות המיסים בגובה הפרש מיסי הייבוא שבין מיסי הייבוא החלים על הכלי המנוי לאחר שהותאם להיות כלי תחרותי לבין מיסי הייבוא החלים על אותו כלי מנועי אשר הוא מסווג בפרק 87 לצו תעריף המכס, (להלן הערבות) לצורך מילוי התחייבותו.

מרב ישראלי: מכיוון שיש פער בין התעריפים אז אם הוא לא יסב את הכלי הערבות תשלים את הפער.

מני הסה: כן, הערבות תחולט.

מני הסה: (ב) לא מילא המבקש אחר ההתחייבותיו - -

יהודית גידלי: "התחייבויותיו" או "ההתחייבות"?

מרב ישראלי: זה צריך להיות בסעיף קטן (א)(4).

יהודית גידלי: צריך להיות "התחייבויותיו" או "התחייבותו"?

מרב ישראלי: זה צריך להיות "התחייבותו" כי זה החילוט.

יוסי ניסן: יכול להיות שצריך לשנות את ה-6 חודשים כי אם יש לו עוד שישה חודשים - -

מרב ישראלי: שינינו את זה.

מרב ישראלי: (ב) לא מילא המבקש אחר ההתחייבוות כאמור בסעיף קטן (4), ולא קיבל רישיון כלי תחרותי תוך 6 חודשים, או 12 חודשים, לפי העניין מיום שחרורו של הכלי המנועי המיועד להיות כלי תחרותי מפיקוח המכס תחולט הערבות שהופקדה על ידי רשות המכס.

מרב ישראלי: בפסקה הזאת זה לא (4), זה (3), נכון?

מרב ישראלי: זאת החובה להסב.

מיטל שרעבי: כן.

מרב ישראלי: אני ממשיכה להקריא: "ולא קיבל רישיון כלי תחרותי תוך שישה חודשים או שנים עשר חודשים, לפי העניין מיום שחרורו של הכלי המנועי המיועד להיות כלי תחרותי בפיקוח המכס, תחולט הערבות שהופקדה על-ידי רשות המיסים".

מרב ישראלי: בסדר?

קריאות: כן.

אלכס מילר: מצביעים על תקנה 7: הצבעה בעד תקנה 7 – רוב נגד – אין נמנעים – אין תקנה 7 אושרה.

אלכס מילר: תקנה 7 מאושרת פה-אחד.

מרב ישראלי: הקראת תקנה 8:

תחרותי מיובא: "כלי תחרותי שיובא ביבוא אישי ירשם לראשונה?

תחרותי מיובא: ברישיון הכלי התחרותי על- שם מי שייבא אותו ביבוא אישי כלי- תחרותי- שיובא ביבוא מסחרי- ירשם ר לראשונה?

תחרותי מיובא: על שם היבואן המסחרי שייבאו.

אלכס מילר: מצביעים על תקנה 8.

אלכס מילר: הצבעה בעד תקנה 8 – רוב נגד – אין נמנעים – אין תקנה 8 אושרה.

מרב ישראלי: הקראת תקנה 9: 9.

מרב ישראלי: "חובת דיווח על פגם או תקלה של דגם כלי מנועי או כלי תחרותי" – כבר קראנו את זה.

מרב ישראלי: רק אמרנו שצריך להיות בהמשך: "מי שקיבל אישור לייבא" בהתחלה, ובסוף הוספנו: "ויפעל לפי הנחיות הרשות המוסמכת".

מרב ישראלי: זה משהו שכבר קראנו.

אלכס מילר: מצביעים על תקנה 9.

אלכס מילר: הצבעה בעד תקנה 9 – רוב נגד – אין נמנעים – אין תקנה 9 אושרה.

מרב ישראלי: הקראת תקנה 10: 10.

מרב ישראלי: בדיקת הרשות ודיווח לרשות המיסים – אפשר למחוק את הסיפא כי יש הגדרה.

מרב ישראלי: (א) הרשות המוסמכת תנהל רישום של כלים תחרותיים או כלים המיועדים להיות כלים תחרותיים או חלקי חילוף לכלים תחרותיים שלגביהם ניתן אישור יבוא אישי או מסחרי.

מרב ישראלי: זאת אומרת, אחרי מתן אישור זה נרשם במכס.

מרב ישראלי: (ב) לא נרשם כלי תחרותי במרשם הכלים התחרותיים תוך 90 ימים מיום שחרורו מפיקוח המכס , או שלא נרשם כלי המיועד להיות כלי תחרותי תוך 6 חודשים מיום שחרורו מפיקוח המכס תדווח על כך הרשות המוסמכת לרשות המיסים.

מרב ישראלי: (ג) לא נרשם כלי המיועד להיות כלי תחרותי תוך 6 חודשים הרשות רשאית לפי בקשה המבקש, לתת ארכה של 6 חודשים נוספים לצורך רישום הכלי במרשם הכלים התחרותיים מטעמים מיוחדים שיירשמו.

מרב ישראלי: ניתן האישור וחלף המועד, תדווח על כך הרשות המוסמכת לרשות המיסים.

מרב ישראלי: צריך להתאים את זה לתקנה- -

מיטל שרעבי: מני הציע, וזה נראה לנו נכון, לתת ארכה של עד שישה חודשים נוספים.

מיטל שרעבי: זה לא תמיד שישה חודשים.

מרב ישראלי: עד, נכון.

מרב ישראלי: גם בתקנה הקודמת.

מיטל שרעבי: כן, בשני הסעיפים.

מרב ישראלי: "או עד 6 חודשים נוספים" – גם ב7(ב).

אלכס מילר: מצביעים על תקנה 10 הצבעה בעד תקנה 10 – רוב נגד – אין נמנעים – אין תקנה 10 אושרה.

אלכס מילר: תקנה 10 אושרה.

מרב ישראלי: לגבי התוספות: אני לא אקריא את כל הפרטים כי זה קצת מייגע.

מרב ישראלי: התוספת הראשונה היא לפי תקנה 2: בקשה ליבוא כלי תחרותי/כלי מנועי המיועד להיות כלי תחרותי/ חלקי חילוף יבוא אישי כלי מנועי מיועד לא להסבה, אלא מיועד להיות כלי תחרותי בהתאם להגדרה.

מרב ישראלי: חלקי חילוף/ ייבוא אישי.

מרב ישראלי: בחלק הראשון יש גם פרטי המבקש, יש למלא גם פרטי הורה אם מדובר בקטין או חסוי.

מרב ישראלי: זה צריך להיות הורה או אפוטרופוס, נכון?

מרב ישראלי: כן.

אלכס מילר: אלה בקשות לרישיון?

מרב ישראלי: כן.

מרב ישראלי: הבקשה לרישיון זה הטפסים.

אלכס מילר: איפה זה מתפרסם?

מרב ישראלי: זה תוספת לתקנות.

אלכס מילר: לא, איפה הטפסים האלה מפורסמים?

מיטל שרעבי: זה יהיה טופס מקוון.

טל דרורי: זה יהיה באתר שלכם?

יובל מלמד: כן.

יובל מלמד: באתר.

אלכס מילר: אפשר להוסיף שתהיה הפניה מהאתר של משרד התחבורה והאתר של משרד הספורט?

קריאה: זה לא קשור למשרד התחבורה.

אלכס מילר: הפניה.

ניסים בנימין: לא.

אלכס מילר: אני אסביר לכם את העניין: בן אדם היה עושה בדרך כלל את כל הדברים האלה היה עושה דרך משרד התחבורה.

אלכס מילר: בדרך כלל הוא נכנס למשרד התחבורה ומחפש את הטפסים.

אלכס מילר: פתאום אנחנו מגדירים כאן שמשרד הספורט לוקח על עצמו תחום מסוים, וזה נמצא שם.

אלכס מילר: אם במשרד התחבורה לא יהיה שום הסבר לכל מה שקשור לספורט המוטורי ואיפה מקבלים רישיונות ואיך עושים את זה, אנשים פשוט לא יידעו לאן לפנות.

אלכס מילר: אני מציע שתהיה לפחות פסקה שיהיה כתוב בה שבנושאים הקשורים לספורט המוטורי יש להיכנס לאתר של משרד הספורט.

אלכס מילר: זה פשוט מאוד.

מיטל שרעבי: אנחנו נבקש.

מרב ישראלי: הבעיה היא שמשרד התחבורה לא כאן.

מיטל שרעבי: זה פשוט יפנה לאתר של הרשות.

קריאות: - - -

מיטל שרעבי: שיפנה לאתר.

ניסים בנימין: בסדר, יהיה בסדר.

אלכס מילר: שתהיה הפניה בנוגע לטפסים ולבקשת רישיונות בנושא הספורט המוטורי.

אלכס מילר: פשוט עושים קישור.

קריאה: אנחנו נבקש מהם, כן.

יוסי ניסן: השוק הזה הוא כל כך קטן, וכולם מחוברים להתאחדויות.

אלכס מילר: אבל הוא קטן עכשיו.

אלכס מילר: אתה לא יכול לדעת מה יקרה בעוד שנתיים-שלוש-ארבע.

אלכס מילר: אני לא רוצה להגיע למצב שאנחנו חוזרים לבירוקרטיה.

אלכס מילר: אתם חיים בעולם האינטרנט.

אלכס מילר: אני לא מבקש שעכשיו תעשה הפניה מהפקסים של משרד התחבורה למשרד הספורט.

אלכס מילר: אבל זה אתר אינטרנט, מה הבעיה לעשות קישור, רבותיי?

ניסים בנימין: הוא צודק.

מרב ישראלי: לגבי משרד התחבורה אפשר להכניס את זה, אבל הם לא פה, אז אני לא יכולה- - -

יובל מלמד: אני חושב שהם ישמחו לעשות.

אלכס מילר: זה רק יחסוך להם.

יובל מלמד: הם מחכים לזה בקוצר רוח.

אלכס מילר: תארו לכם שאנשים שלא מבינים יתחילו למלא את הטפסים אצלם ולשלוח למשרד התחבורה.

אלכס מילר: מה יעשו עם הטפסים האלה?

יהודית גידלי: יזרקו לפח.

אלכס מילר: נכון.

מרב ישראלי: ב-2(א), (ב) אנחנו צריכים להוסיף הוראה שהנוסח של התוספת הראשונה והתוספת השנייה יהיה באתר משרד הספורט.

מיטל שרעבי: למה להגיד את זה?

מיטל שרעבי: זה ברור.

מרב ישראלי: הוא רוצה להגיד את זה בתקנות, זה מה שאני אומרת.

אלכס מילר: ברור.

אלכס מילר: זאת חובת פרסום.

אלכס מילר: אתם מפרסים כאן.

אלכס מילר: איפה אנשים ימלאו טפסים?

אלכס מילר: ברגע שאתם מביאים לכאן טופס שאתם רוצים שאזרח ימלא אותו אני רוצה לדעת איפה הטופס הזה מתפרסם, איך האזרח מקבל את הטופס שלו.

יעקב פרידברג: מיטל, זה דבר חשוב.

מיטל שרעבי: בחוק עצמו כתוב לנו שהכללים יפורסמו באתר האינטרנט.

מרב ישראלי: זה משהו דומה.

מיטל שרעבי: זה נראה ברור, אבל בסדר.

מרב ישראלי: אין בעיה להגיד את זה.

מרב ישראלי: לגבי משרד התחבורה אני לא ממש יודעת איך לנסח את זה.

אלכס מילר: משרד התחבורה יפרסם הסבר על הנושא של כלי רכב תחרותיים ובקשת אישורים עם הפניה למשרד הספורט.

מיטל שרעבי: יכול להיות שמשרד התחבורה יתנגד לקבוע את זה בתקנות.

ניסים בנימין: הם לא יתנגדו.

אלכס מילר: אבל תבינו, אתם מדברים על שירות לאזרח שהמשרדים הממשלתיים צריכים לתת.

אלכס מילר: ברגע שכל ההתנהלות סביב כל הנושא שקשור לתחבורה מתקיימת דרך משרד התחבורה, ואתם מייצרים כאן טופסולוגיה חדשה לנושא של החוק המוטורי, ומבקשים שזה יתנהל עכשיו דרככם, והציבור רגיל שהוא עובד דרך משרד התחבורה – אם לא יהיה שם איזשהו הסבר זה יטעה את הציבור.

יוסי ניסן: לנו אין בעיה עם זה, רק בגלל שמשרד התחבורה לא פה.

אלכס מילר: זאת בעיה שלהם שהם לא פה.

יובל מלמד: זה גם אינטרס שלהם.

יוסי ניסן: אולי נפנה למשרד התחבורה בבקשה להכניס את זה.

מרב ישראלי: אבל אז אני לא יכולה להכניס את זה לתקנות.

מרב ישראלי: השאלה מה הוועדה מאשרת.

יוסי ניסן: אפשר לכפות עליהם?

אלכס מילר: בטח.

יובל מלמד: הם ישמחו, מרב.

מרב ישראלי: לי אין בעיה.

מרב ישראלי: אני לא רוצה שאתם תעמדו במצב - - - רק תחזרו לוועדה, אין לי בעיה.

אלכס מילר: אם כך אנחנו מבקשים שמשרד התחבורה יפרסם הפניה באתר של משרד התחבורה.

מרב ישראלי: הסבר בדבר תקנות אלה ואלה וקישור או הפניה – אני לא יודעת איך קוראים לזה – לאתר משרד הספורט.

מרב ישראלי: יש בטח ניסוח.

מרב ישראלי: אני חוזרת לתוספת הראשונה – בשם הורה או אפוטרופוס אנחנו מוסיפים: "אם מדובר בקטין או חסוי".

מרב ישראלי: לגבי פרטים לעניין כלי תחרותי או כלי מנועי המיועד להיות כלי תחרותי – יש פה כל הפרטים של הכלי.

מרב ישראלי: פרטים לעניין חלקי חילוף – פרטים של כל חלקי החילוף; ויש תוספת: "מסמכים שיש לצרף נא לסמן במקומות המתאימים ולפרט כנדרש".

מרב ישראלי: יש תוספת של מסמך בסוף: "זה אישור על הפקדת ערבות בנקאית לטובת רשות המיסים בגובה הפרש מיסי הייבוא שבמיסי הייבוא החלים על הכלי המנועי לאחר שיותאם להיות כלי תחרותי לבין מיסי ייבוא החלים על אותו כלי מנועי כאשר הוא מסווג בפרק 87 לצו תעריף המכס".

מרב ישראלי: זאת התאמה למה שביקשנו בתקנות.

מרב ישראלי: בהמשך יש הצהרת המבקש: "אני החתום מטה – הורה המבקש או אפוטרופוס, אם המבקש קטין או חסוי".

מרב ישראלי: אז יש כל ההצהרות שכל הפרטים נכונים, הוא מתחייב לקבל רישיון ויירשם בתוך 90 יום מיום שחרורו.

מרב ישראלי: זה 90 יום?

מיטל שרעבי: כן.

מרב ישראלי: "אם מדובר בכלי מנועי המיועד לא להסבה אלא לכלי תחרותי" הוא מצהיר שהוא מתאים להסבה וכולי.

מרב ישראלי: (ב) ירד – מתחייב להפקיד.

מרב ישראלי: כי יש אישור על הפקדה.

מני הסה: איפה את קוראת עכשיו?

מרב ישראלי: אני קוראת בהצהרת המבקש בתוספת הראשונה.

מרב ישראלי: הוספנו למסמכים שיש לצרף אישור המכס והורדנו את ההתחייבות לאישור המכס, כי זה לא נכון, זה לא תואם לתקנות.

מני הסה: זה בעצם אישור שהופקדה ערבות, לא שהוא מתחייב לה.

מרב ישראלי: בדיוק.

מרב ישראלי: פשוט היה צריך להתאים את זה לנוסח התקנות.

מני הסה: הפניתם לסעיף?

מני הסה: אין לי נוסח כזה אז אני לא רואה.

מרב ישראלי: דרך אגב, בעניין הניסוח זה עוד יעבור למשרד המשפטים.

מני הסה: כן, אבל הפניתם את זה בהתאם לסעיף ספציפי.

מרב ישראלי: כן, ואם יש צורך לתקן את זה מיכל, בוודאי, יכול לעשות את זה במשרד המשפטים.

מרב ישראלי: זה נושא של ניסוח.

מרב ישראלי: (ג) ידוע לי כי היה ולא אמלא אחר התחייבויותיי ולא אקבל רישיון כלי תחרותי תוך 6 חודשים מיום שחרורו של הכלי המנועי המיועד להיות כלי תחרותי מפיקוח המכס, תחולט הערבות; (ד) ידוע לי שלא יהא ניתן לרשום את הכלי המנועי ככלי רכב לפי פקודת התעבורה.

מרב ישראלי: ב-4 כתוב: "אני מצהיר ומתחייב כי החלק המיובא תואם וישמש את הכלי התחרותי שבבעלותי בלבד, ומיועד לשימושי האישי אם מדובר בחלקי חילוף".

מרב ישראלי: חסרה פה הצהרה לגבי ייבוא כלי רכב לצרכים אישיים, לא חלקי חילוף.

מרב ישראלי: מיטל, דיברנו על זה שצריך להוסיף פה.

מיטל שרעבי: אבל גם את הסיפא נמחק ונגיד: "שאינו מיועד לשימוש מסחרי".

מרב ישראלי: זה כבר תיאומים.

מרב ישראלי: לא עשיתי את ההתאמות בתוספת.

מרב ישראלי: אבל להוסיף פה הצהרה שאם הוא מייבא לא חלקי חילוף, אלא כלי רכב לייבוא אישי זה ישמש רק לצרכיו או לצרכי הקטין או החסוי.

יוסי ניסן: לא רק לצרכיו.

מרב ישראלי: לא, ליבוא אישי.

יוסי ניסן: לשימוש אישי.

מרב ישראלי: כאן כתבתם: "בבעלותי בלבד ומיועד לשימושי האישי".

מרב ישראלי: אז אני כותבת, פלוס הצהרה לגבי ייבוא רכב בייבוא אישי.

מרב ישראלי: זה הוספנו ב-4.

מרב ישראלי: 5.

מרב ישראלי: ידוע לי שאין במתן אישור מאת הרשות המוסמכת, כדי לאפשר שימוש בכלי תחרותי או בכלי המיועד להיות כלי תחרותי לצורך נהיגה ספורטיבית, ושימוש בכלי יתאפשר רק אם הכלי יעמוד בדרישות כללי הנהיגה הספורטיבית התקפות בעת מועד הבקשה למתן רישיון כלי תחרותי ועומד בשאר הדרישות האמורות בתקנות הנהיגה הספורטיבית (רישיון כלי תחרותי), תש"ע-2010.

מרב ישראלי: תוספת שנייה היא בקשה לייבוא כלי תחרותי, כלי מנועי המיועד להיות כלי תחרותי או חלקי חילוף לייבוא מסחרי.

ניסים בנימין: אני רוצה להעיר משהו לגבי הייבוא האישי.

ניסים בנימין: אם אפשר להכניס סעיף לגבי אפשרות מכירה רק אחרי שנה.

ניסים בנימין: שלא יהיה מצב שיביאו כביכול רכב בייבוא אישי, וזה יהיה מסחרי.

מרב ישראלי: בעיניי, זאת בעיה כי יכול להיות מצב שבן אדם - - -

טל דרורי: בייבוא אישי ברכב אסור שנתיים.

שגיא שוורץ: אני רוצה לציין שמדובר בכלים תחרותיים שעובדים בעוצמות שונות – מרכב שנוסע בכביש; זה חלקים שמתקלקלים, חלקים שנשברים, חלקים שיש איתם תקלות.

שגיא שוורץ: לא יהיה נכון ליצור הגבלה.

שגיא שוורץ: יש סנקציה אם מדובר בעסקה שאינה אישית.

מרב ישראלי: הבעיה היא שהוא יכול לעקוף את העניין של ה"אישי" ולהפוך את זה ל"מסחרי", כאילו בהיתר – זה שהוא מייבא ומוכר תוך חצי שנה.

קריאות: - - -

ניסים בנימין: - - - או הגבלה בכמות הכלים שאתה מייבא או הגבלה בעניין המכירה.

ניסים בנימין: אחרת זה פרוץ.

תהילה ורון: על פניו זה נשמע הגיוני.

מרב ישראלי: הפתרון הוא לכאורה בהגדרה של "ייבוא מסחרי" לעומת "ייבוא אישי" והפרשנות שהרשות יכולה לתת לזה.

מרב ישראלי: ברגע שזה הופך לעסקה בפועל, הרשות כבר יודעת שזה לא לשימוש אישי.

אלכס מילר: איך היא יודעת?

קריאה: - - - לפי מספר, לפי אדם, לפי רישיון נהיגה.

אלכס מילר: אני נסעתי על זה שבוע, ולא מוצא חן בעיניי – מכרתי.

אלכס מילר: עוד שבוע, שוב הבאתי.

מרב ישראלי: אבל זה נרשם אצלם במרשם.

מרב ישראלי: הם יודעים.

קריאות: - - -

טל דרורי: אז מה אם הם יודעים.

קריאות: - - -

ניסים בנימין: יש מאה סוגים של אופנועים, אני רוצה להביא כל שבוע אופנוע אחר – לא מתאים לי לנסוע עליו.

ניסים בנימין: נסעתי – לא טוב לי, אני מוכר.

טל דרורי: זה נהיה ייבוא מסחרי.

יובל מלמד: לכן מהסיבה הזאת לא צריך לשים הגבלה.

יובל מלמד: אני רוצה כל שבועיים להחליף כי לא מתאים לי, נכון.

יובל מלמד: אתה צודק.

ניסים בנימין: אז אתה בבעיה כי זה לא ייבוא אישי, זה ייבוא מסחרי.

יובל מלמד: זה לא ייבוא מסחרי.

יובל מלמד: בספורט המוטורי אני יכול להביא כלי תחרותי, להתחרות בו בשני מרוצים ולראות שזה לא מתאים לי, ואני רוצה משהו אחר.

יובל מלמד: אני יכול לעבור מקבוצת גיל לקבוצת גיל אחרת, ואני צריך להביא כלי שמתאים לקבוצת גיל אחרת כי עליתי בקרטינג או באופנוע מ-13 ל-14.

יובל מלמד: ההגבלה הזאת של משרד התחבורה במציאות לא מחזיקה מים מכיוון שגם אני הבאתי כלי תחרותי בייבוא אישי, ועכשיו לא מתאים לי ומכרתי אותו, אני אביא כלי תחרותי על שם השכן שלי ואסע עליו.

יובל מלמד: אז מה?

יובל מלמד: מישהו מונע ממישהו לנסוע על כלי תחרותי של מישהו אחר?

יובל מלמד: אז מה הטעם בהגבלה הזאת?

טל דרורי: יובל, קומבינות יש תמיד.

יובל מלמד: נכון, אז אני אומר שאני רוצה שבן אדם שנרשם למרוץ יירשם עם הכלי שלו, שהוא על שמו ולא יתחיל לייבא על שם מישהו אחר, ואז את החלפים שהוא צריך להביא הוא צריך להביא על שם מישהו אחר ולהירשם על שם מישהו אחר, ואנחנו מייצרים מערכת בירוקרטית.

מרב ישראלי: הכול נרשם אצלם במרשם.

מרב ישראלי: אין מצב- - -

יובל מלמד: אם אני רואה שבן אדם שיש לו שוב ושוב, אני אומר לו, סטופ.

מרב ישראלי: הכול נרשם אצלם במרשם.

טל דרורי: תן לו סמכות להפעיל שיקול דעת.

מרב ישראלי: בגלל זה דיברנו על המידע הכוזב.

מרב ישראלי: בדיוק בגלל זה.

יעקב פרידברג: אבל זה לא מידע כוזב; הם מתארים מציאות אמיתית.

מרב ישראלי: הוא הצהיר שזה רכב אישי שלו, והם אומרים שזה מסחרי.

יעקב פרידברג: יכול להיות שבן אדם משנה את דעתו.

קריאות: - - -

שגיא שוורץ: בתקנה הוספתם "עסקאות אקראי" – "עסקת אקראי בעלת אופי מסחרי".

שגיא שוורץ: היבואנים פה מדברים על עסקאות אקראי בעלות אופי מסחרי, והרשות תמנע עסקאות כאלה על ידי יבואנים פרטיים.

שגיא שוורץ: אם הם ייתקלו בסיטואציות כאלה, מן הסתם לא יקבלו רישיון כי זאת הצהרה כוזבת.

יהודית גידלי: אפשר - - - כלי הרכב שאפשר להביא בייבוא אישי?

אלכס מילר: לא.

אלכס מילר: אבל אפשר להתייחס לכלי שלא נסע?

יובל מלמד: עוד דבר שלא לוקחים בחשבון: בייבוא אישי של רכב, אחרי שבן אדם שחרר את הרכב הוא נוסע עליו, ולמשרד התחבורה אין שום מידע מה הוא עושה איתו.

יובל מלמד: אצלנו הכלי עובר בדיקה טכנית טרום מרוץ, ויש חובת דיווח של התאחדויות על תוצאות המרוצים, שהבן אדם אכן השתתף עם הכלי.

יובל מלמד: למשרד התחבורה אכן השתתף עם הכלי.

יובל מלמד: למשרד התחבורה אין מושג מה הוא עשה עם הכלי.

יובל מלמד: אפשר לדעת אם הוא התחרה או לא- -

אלכס מילר: אם הכלי עלה על הכביש אין לי שום בעיה, זה כבר כלי משומש.

אלכס מילר: אם הכלי לא עלה על הכביש- -

יובל מלמד: אני יכול לדעת.

יובל מלמד: זה בדיוק העניין – משרד התחבורה לא יכול לדעת אם הכלי נוסע או לא, ואני יכול לדעת.

יובל מלמד: אני יכול לדעת אם הבן אדם התחרט או לא.

מרב ישראלי: הוא רוצה שלא תאפשר למכור משהו שלא נעשה בו בכלל שימוש.

מרב ישראלי: זאת ההצעה.

אלכס מילר: אם אתה אומר לי, עליתי ולא מצא חן בעיניי – אני מקבל; אבל אם אתה הופך להיות צינור- -

מרב ישראלי: השאלה היא מה זה "שימוש".

מרב ישראלי: אז הוא יעשה מרוץ אחד.

קריאות: - - -

שגיא שוורץ: ניתן לייבא כלים משומשים מראש.

שגיא שוורץ: דווקא עסקת האקראי שהכנסנו בהגדרה מונעת את הדבר הזה.

מני הסה: לרשות המכס יש הרבה ניסיון בתחום הייבוא האישי והמסחרי.

מני הסה: הבעיה היא בקביעת הסטנדרט מהו יבוא אישי.

מני הסה: ייבוא מסחרי יותר קל, אבל בקביעה האם זה ייבוא אישי או לא קביעת הסטנדרט היא מאוד בעייתית כי בן אדם אחד, כפי שאמר יובל, ירצה לייבא כל חודש ולהחזיק ארסנל של שלושים רכבים אצלו בבית, וזה עדיין ייבוא אישי.

אלכס מילר: אם הוא מחזיק – בסדר, אבל הוא לא יכול למכור אותם.

מני הסה: בסדר, כשמישהו מביא בייבוא אישי ולא קבענו סטנדרטים, והוא רוצה אחר כך למכור זה יכול להיות גם מכירות שאין להן אופי מסחרי.

מני הסה: יכול להיות גם דבר כזה.

מני הסה: השאלה היא מה יהיה הסטנדרט.

מני הסה: לדעתי, הוא גם ייקח אתכם לבתי משפט בסופו של דבר ויגיד, אין לי עסק למכירה, אני יכול לקנות רכב בארץ ולמכור אותו חופשי.

מני הסה: אני יכול לעשות את זה ברכבים משומשים, ואין לי עסק למכירת רכבים משומשים, למשל.

מני הסה: אני קונה בצורה אישית ומוכר.

קריאה: בייבוא- -

מני הסה: אני לא מדבר על ייבוא, אני מדבר על מכירה.

ניסים בנימין: אז אולי להטיל איזושהי הגבלה – שתי תחרויות או חצי שנה.

יובל מלמד: לא, אנחנו לא רוצים להגביל את האנשים.

אמציה גזית: מה פתאום, למה המצאות כאלה שלא קיימות בשום מקום בעולם?

מני הסה: לי נראה שככל שלא ייקבע סטנדרט - -

קריאות: - - -

יובל מלמד: אני עבריין?

קריאות: - - -

אלכס מילר: אנחנו לא ממציאים את הגלגל.

אלכס מילר: זה קיים בייבוא האישי בכלי רכב רגילים.

אלכס מילר: יש חוק על כלי רכב שמביאים אותם לישראל.

אלכס מילר: החוק קובע ששנתיים אתה לא יכול למכור רכב שייבאת אותו מחו"ל בייבוא אישי.

יובל מלמד: אז אנשים מוכרים בלי להעביר בעלות.

יובל מלמד: אנחנו רוצים להגיע למצב הזה?

יובל מלמד: אני בספורט המוטורי- - -

קריאה: אבל על אנשים עבריינים יש אכיפה.

יובל מלמד: זאת לא עבריינות.

יובל מלמד: הוא נותן למישהו לנסוע עליו אז זאת לא עבריינות.

קריאות: - - -

יובל מלמד: אני לא הייתי רוצה שיירשמו למרוצים כלים תחרותיים שלא שייכים לאנשים שנוסעים עליהם ויתחיל פה בלגן שלם.

מני הסה: אבל זאת בדיקה שלך, יובל.

מני הסה: ברגע שאתה מפקח- -

יובל מלמד: אני הבאתי כלי תחרותי בייבוא אישי, ואני משאיל אותו לך – אני לא יכול להגיד לך לא לנסוע עליו.

יובל מלמד: אין חוק כזה.

מני הסה: הרי כל מי שנרשם לתחרות צריך לקבל אישור- - -

יובל מלמד: - - -

קריאות: - - -

אלכס מילר: רבותיי- -

ניסים בנימין: - - - סנקציות לייבוא המסחרי עם recall והכול.

ניסים בנימין: אז הוא לא צריך בייבוא המסחרי.

ניסים בנימין: הוא באופן אישי יביא שניים-שלושה-ארבעה-חמישה בשבוע.

יובל מלמד: - - -

קריאה: - - - רוכבים וכל שלושה חודשים מחליפים אופנוע.

טל דרורי: אז שיהיה כל שלושה חודשים.

ניסים בנימין: אין בעיה.

ניסים בנימין: אז תגיד – שתי תחרויות או חצי שנה.

יובל מלמד: למה?

ניסים בנימין: כי אז כל מה שעשית פה לגבי המסחרי - - -

קריאה: מה קורה אם במרוץ הראשון הוא התרסק עם האופנוע והתעקמה לו כל השלדה, והוא צריך להביא אופנוע חדש?

קריאה: יחכה עוד שלושה חודשים?

טל דרורי: יש רשות, ויש לה שיקול דעת.

קריאה: - - -

מרב ישראלי: אפשר לתת להם סמכות.

טל דרורי: תן לו שיקול דעת, למה לא?

יובל מלמד: החשש של כולנו נכון – החשש שלהם נכון, החשש שלנו נכון –על זה אין ויכוח.

יובל מלמד: יש לנו חשש שבעזרת הייבוא האישי אנשים יהפכו ליבואנים מסחריים.

יובל מלמד: אין לנו ויכוח על זה, נכון?

יובל מלמד: עכשיו אנחנו רק אומרים מה הסנקציות שאנחנו יכולים לעשות.

יובל מלמד: אני אומר, בסדר, גם אין לי בעיה עם סנקציות.

יובל מלמד: רק הבעיה היא שאני לא רוצה לייצר סנקציה שאין בה שום תועלת.

יובל מלמד: זאת אומרת שאם אני מגביל עכשיו בן אדם לא למכור את האופנוע שנה, אז אני שואל אתכם בתור אחד שהתחרה כמה שנים – אם אני עכשיו רוצה להכניס אופנוע – מעניינת אותי הסנקציה הזאת?

יובל מלמד: אז אני אמכור אותו בלי להעביר בעלות, כי אני מחר משוגע להביא אופנוע אחר כי בא לי עכשיו על מודל אחר, ואני אביא אותו, ואם אני לא אוכל להביא אותו בעצמי אני אביא אותו על שם מישהו אחר.

יובל מלמד: יהיה לי אופנוע אחר, אני אמכור את שלי בלי להעביר בעלות, וזה מה שיקרה.

יובל מלמד: את לא יכולה לעצור אותי.

יובל מלמד: ספורטאים הם כמו נרקומנים בתחום הזה.

יובל מלמד: הוא רואה דגם והוא קונה אותו.

יובל מלמד: זה לא מה שאתם חושבים בתחבורה.

יובל מלמד: זה שיגעון.

יובל מלמד: זה ספורט של שיגעון.

יובל מלמד: אז מה הטעם בסנקציות האלה?

יובל מלמד: הסנקציה הזאת תגרום לכך שהוא ייסע על אופנוע שהוא ייבא על שם השכן, שהוא ימכור את האופנוע שלו למישהו אחר שייסע על שם האופנוע שלו – מה הטעם בכל הסנקציה הזאת?

קריאות: - - -

יובל מלמד: לא סיימתי.

יובל מלמד: מה הטעם בסנקציה הזאת?

יובל מלמד: אין בה כלום.

יובל מלמד: אין בה תועלת.

יובל מלמד: כי אני אסע על מה שאני ארצה ואני אמכור את האופנוע בשביל להציל את הכסף ולא אעביר בעלות.

ניסים בנימין: אם זה נכון מה שאתה אומר- -

יובל מלמד: זה נכון, בוודאי שזה נכון.

ניסים בנימין: זאת אומרת, אם אתה מגביל את זה לשתי תחרויות או לחצי שנה זה נורמלי.

יובל מלמד: אני מסביר שוב: אם אני מביא אופנוע, ואחרי חודש יצא דגם חדש ומשוכלל- -

קריאות: - - -

מרב ישראלי: הפתרון הוא בהגדרה של המסחרי, שזה מה שאמרתי קודם.

יובל מלמד: המחשבה פה היא של תחבורה, ואנחנו לא במשרד התחבורה.

יובל מלמד: המחשבה צריכה להיות מחשבה של ספורט.

יובל מלמד: הספורט הוא דינמי, אנשים מחליפים, אנשים רוצים חדש.

יובל מלמד: לא ייצא מההגבלות האלה כלום, רק בלגן שלם במשרד הרישוי ובמשרד הספורט למי שייך מה ומי נוסע על מה.

תהילה ורון: סליחה, יש כאן מדיניות ייבוא ומכס.

תהילה ורון: יש כאן עוד גורמים שצריך לשמור עליהם.

אלכס מילר: כל אחד מסתכל על זה מהזווית שלו.

קריאות: - - -

מרב ישראלי: השאלה היא אם אפשר למצוא מבחינתך הגבלה מינימלית כך שלפחות האדם האישי שיש לו הטירוף ימצא דרכים לעקוף את זה.

מרב ישראלי: אבל זה ימנע את הייבוא המסחרי שמתחזה לייבוא אישי.

יובל מלמד: מכיוון שאנחנו מסכימים שאנחנו רוצים שהייבוא האישי יהיה רק אישי אם הייתי יודע סנקציה כזאת הייתי שמח לומר- - -

אלכס מילר: אנחנו נקבע שלושה חודשים.

יעקב פרידברג: או התחרות.

אלכס מילר: לא.

אלכס מילר: ברגע שזה רכב משומש- -

קריאה: אם הוא חדש.

אלכס מילר: אתה יכול להביא רכב לתחרות שתתקיים בקיץ, לדוגמה.

אלכס מילר: הבאת אותו בחורף, ופתאום מודיעים לך שהתחרות בוטלה אז אתה מוכר אותו.

אלכס מילר: אני לא רוצה להיכנס לעניין של תחרויות כי אף אחד גם לא הולך לעקוב אחרי זה.

אלכס מילר: יש תחרויות פורמליות- -

יוסי ניסן: או תחרות או זמן.

אלכס מילר: שלושה חודשים זה מספיק.

אלכס מילר: אם תראו לנכון לעשות תיקון חקיקה בנושא הזה תביאו.

אלכס מילר: אני לא רוצה להיכנס לתחרות.

אלכס מילר: אף אחד מכם לא יבדוק על כל דבר ודבר כמה תחרויות הוא עשה.

אלכס מילר: שלושה חודשים – תאמינו לי, אין שום בעיה.

אלכס מילר: ייבאת רכב, הוא נמצא אצלך - -

אמציה גזית: יש בעיה.

אלכס מילר: אם אחרי שבוע ימים הלך האופנוע, והוא מושבת, תקנה אופנוע חדש ותמכור אותו אחרי חודשיים וחצי.

מיטל שרעבי: הכוונה היא רק לכלי תחרותי, אני מבינה.

מרב ישראלי: כרגע יש תוספת של הוראה לגבי הייבוא האישי: איסור מכירה של כלי תחרותי שיובא בייבוא אישי – שלושה חודשים, ממתי?

אלכס מילר: מרגע שמשתחרר מהמכס, לא?

קריאות: - - -

אלכס מילר: רשות המיסים, אנחנו קובעים שמרגע שאתם משחררים כלי מהמכס מתחילה הספירה.

מני הסה: השחרור מפיקוח המכס נעשה על ידי היבואן.

מני הסה: זאת הבחירה שלו.

מרב ישראלי: איך אתם תדעו?

מרב ישראלי: מתי אתם מקבלים דיווח?

יובל מלמד: אנחנו מקבלים דרך מערכת מסלול.

יובל מלמד: אנחנו יודעים שהאישור נוצר.

מרב ישראלי: אז הם יודעים.

יובל מלמד: כן.

מרב ישראלי: זאת אומרת ביום שהיבואן משחרר אתם מקבלים על זה הודעה.

יובל מלמד: כן.

מרב ישראלי: אז זה תאריך שאפשר להסתמך עליו.

יובל מלמד: זה תאריך מצוין.

מיטל שרעבי: לא כדאי להשאיר לרשות שיקול דעת שבמקרים מיוחדים שיש לו פתאום תחרות- -

מרב ישראלי: אפשר לתת להם שיקול דעת.

מני הסה: ההגבלה היא על מכירה או על ייבוא?

מרב ישראלי: על מכירה.

אלכס מילר: יש שני סוגי כלים שאנחנו מביאים: יש כלי אחד שיש לנו אישור רישיון והיתר, ויש כלי אחד שצריך לעבור גם את הבדיקה שלכם.

מני הסה: כל הכלים עוברים בדיקה שלנו.

מני הסה: בודקים התאמה.

קריאה: הכוונה להסבה, לא?

אלכס מילר: לא, אתם אמרתם שיש כלים שאתה צריך לבדוק אותם גם בארץ.

מני הסה: את כולם.

אלכס מילר: כל כלי?

מרב ישראלי: כל כלי.

מני הסה: בחלק הם בודקים את ההסבה, וחלק הם בודקים את ההתאמה לתנאי רישיון הייבוא.

מני הסה: מה שהצהירו בהתחלה.

יוסי ניסן: זאת התניה.

יוסי ניסן: אתה לא יכול להנפיק רישיון אם בוחן כלי תחרותי נותן אישור שזה כלי תחרותי.

מרב ישראלי: אז אני מוסיפה את ההוראה הזאת וכן לתת להם שיקול דעת במקרים חריגים.

אלכס מילר: זה קיים ברישיון של משרד התחבורה?

ניסים בנימין: זה לא קיים כי אין תחרות שם, אבל זה נכון.

ניסים בנימין: כי אם באמת יש מישהו שמתחרה הרי הרשות יודעת, אז היא תהיה הגורם.

אלכס מילר: אז אין בעיה, אפשר לעשות ועדת חריגים.

מיטל שרעבי: אבל בנסיבות מאוד מיוחדות.

קריאה: בדיוק.

מרב ישראלי: יש אפשרות לתת אישור חריג.

תהילה ורון: מטעמים מיוחדים?

מרב ישראלי: כן, מטעמים מיוחדים שיירשמו.

מרב ישראלי: אני חוזרת לתוספת השנייה: בקשה לייבוא כלי תחרותי / כלי מנועי המיועד להיות כלי תחרותי / חלקי חילוף יבוא מסחרי.

מרב ישראלי: שוב – פרטי המבקש, פרטים לעניין כלי תחרותי – כלי מנועי המיועד להיות כלי תחרותי.

מרב ישראלי: כל פרטי הכלי, סוג וכולי; פרטים לעניין חלקי חילוף – כל הפרטים.

מרב ישראלי: מסמכים שיש לצרף – נא לסמן במקומות המתאימים ולפרט כנדרש.

מרב ישראלי: יש פה אישור עוסק מורשה או תאגיד, העתק תעודת זהות, הצהרת המבקש בנוסח המצורף, אישור מורשה חתימה בתאגיד, אישור על ניהול ספרים לפי חוק עסקאות גופים ציבוריים, ויש תוספת: "אישור על הפקדת ערבות בנקאית".

מרב ישראלי: זה הנוסח שהיה גם שם.

מרב ישראלי: אני מקריאה: "אישור על הפקדת ערבות בנקאית לטובת רשות המיסים בגובה הפרש מיסי היבוא שבין מיסי היבוא החלים על הכלי המנועי לאחר שיותאם להיות כלי תחרותי לבין מיסי היבוא החלים על אותו כלי מנועי כאשר הוא מסווג בפרק 87 לצו תעריף המכס".

מרב ישראלי: אם יש צורך בתיקון נוסח, אז כל עוד זה נוסח זה בסדר.

מרב ישראלי: הצהרת המבקש: אני החתום מטה – המבקש/ הורה המבקש (אם המבקש קטין או חסוי) מצהיר כדלהלן: כל הפרטים ותשובותיי בטופס זה הם נכונים ומלאים.

מרב ישראלי: אני מתחייב לקבל רישיון כלי תחרותי ולפעול על מנת שיירשם במרשם הכלים התחרותיים תוך 90 ימים מיום שחרורו של הכלי התחרותי מפיקוח המכס (אם מדובר בכלי תחרותי) ולעשות בו שימוש ככלי תחרותי בלבד.

מרב ישראלי: 3.

מרב ישראלי: יש פה תוספת: "אני מתחייב להמציא אישור עדכני בדבר שינוי מורשה חתימה במקרה של תאגיד".

מרב ישראלי: זה משרד המשפטים מוסיף, מיטל?

מיטל שרעבי: לא.

מיטל שרעבי: פשוט בסוף יש אישור שעורך דין או רואה חשבון של התאגיד צריך לאשר בכל פעם שחתמו בפניו על בקשה.

מיטל שרעבי: זה משהו שנראה לנו קצת לא סביר במקרה שכל פעם הוא רוצה לייבא.

מיטל שרעבי: אז מספיק שיינתן אישור בפעם הראשונה, ואם אנחנו מרגישים מדי פעם שאנחנו רוצים פעם בשנה אז תהיה לנו אפשרות לבקש.

מרב ישראלי: אוקיי.

מרב ישראלי: 3 הופך ל-4 אם מדובר בכלי מנועי המיועד להיות כלי תחרותי – (א) אני מצהיר כי הכלי המנועי מיועד ומתאים להסבה להיות כלי תחרותי ואני מתחייב להסב אותו להיות כלי תחרותי ולקבל רישיון כלי תחרותי תוך 6 חודשים מיום שחרורו מפיקוח המכס ולעשות בו שימוש ככלי תחרותי בלבד; סעיף (ב) יורד, ו-(ג) הופך ל-(ב).

מרב ישראלי: (ב) ידוע לי כי היה ולא אמלא אחר התחייבויותיי ולא אקבל רישיון כלי תחרותי תוך 6 חודשים מיום שחרורו של הכלי המנועי המיועד להיות כלי תחרותי מפיקוח המכס, תחולט הערבות שהופקדה; (ג) ידוע לי שלא יהא ניתן לרשום את הכלי המנועי ככלי רכב לפי פקודת התעבורה.

מרב ישראלי: 4 הופך ל-5. 5.

מרב ישראלי: אני מתחייב לדווח בכתב לרשות המוסמכת על כל פגם או תקלה ביצורו של דגם כלי מנועי או דגם כלי תחרותי שיפורסמו על ידי יצרן הכלי המנועי או הכלי תחרותי , בסמוך למועד שבו יוודע לי על הפגם או התקלה, כאמור.

מרב ישראלי: אני מוסיפה פה: "ולפעול לפי הוראות הרשות המוסמכת".

מרב ישראלי: 5 הופך ל-6: 6.

מרב ישראלי: אני מצהיר ומתחייב כי חלקי החילוף תואמים וישמשו כלים תחרותיים בלבד ומתחייב לציין בחשבונית המכירה את מספר הרישוי או מספר השילדה של הכלי התחרותי שעבורו נמכרו החלפים (אם מדובר בחלקי חילוף).

מרב ישראלי: 6 הופך ל-7: 6.

מרב ישראלי: ידוע לי שאין במתן אישור מאת הרשות המוסמכת, כדי לאפשר שימוש בכלי תחרותי או בכלי המיועד להיות כלי תחרותי לצורך נהיגה ספורטיבית, ושימוש בכלי יתאפשר רק אם הכלי יעמוד בדרישות כללי הנהיגה הספורטיבית התקפות בעת מועד הבקשה למתן רישיון כלי תחרותי ועומד בשאר הדרישות האמורות בתקנות הנהיגה הספורטיבית (רישיון כלי תחרותי), תש"ע-2010.

מרב ישראלי: יש פה חתימות ואישור של עורך דין או של רואה חשבון.

מיטל שרעבי: אולי את האישור של העורך דין אפשר להשמיט לגמרי.

מרב ישראלי: למה?

מיטל שרעבי: בבקשה פעם ראשונה יש סעיף שאומר שצריך להמציא אישור על מורשה חתימה.

מיטל שרעבי: זאת אומרת לא צריך שזה יהיה פורמט בתקנות.

מיטל שרעבי: אם נבקש אישור עדכני אז גם ננחה אותו שאנחנו רוצים אישור של עורך דין.

מרב ישראלי: אבל כאן יש אישור שמורשה החתימה הוא מורשה החתימה.

מיטל שרעבי: זאת חתימה של עורך דין וכתוב: "וחתמו בפניי על בקשה זו".

יעקב פרידברג: למה צריך את זה?

מיטל שרעבי: לכן אני מבקשת למחוק את זה.

מיטל שרעבי: יעקב פרידברג: כמו שאני מבין את זה, בפעם הראשונה כן צריך את זה?

מרב ישראלי: כן.

יעקב פרידברג: אז מה ההבדל בין הפעם הראשונה לבין פעמים אחרות?

מרב ישראלי: כי את כתבת ב"אישורים שיש לצרף": אישור מורשה החתימה בתאגיד בנוסח המצורף, אם מדובר בתאגיד.

מרב ישראלי: אז בעצם את אומרת שהאישור הזה מייתר את החתימה פה?

מרב ישראלי: זה מה שאת אומרת?

מיטל שרעבי: כן.

מרב ישראלי: את תבדקי שהחתום פה על זה מי שהוא באישור.

מיטל שרעבי: בדיוק.

מרב ישראלי: זה עושה לך יותר קל, אבל לא משנה.

מרב ישראלי: אז כל האישור מחוק.

מרב ישראלי: אישור מורשה החתימה ייתן לך תשובה על זה.

אלכס מילר: אני רוצה לאשר את התקנות עם כל התיקונים ועם כל התוספות.

שגיא שוורץ: דבר אחד שלא מצא את הביטוי בתקנה ודיברנו עליו קודם זה לוחות זמנים לאישור או לדחיית הבקשות לכל יבואן.

מרב ישראלי: כל הגבלה, בטח של שבעה ימים, תהיה לא סבירה.

מרב ישראלי: זה צריך להיות זמן סביר.

יהודית גידלי: 30 יום?

אלכס מילר: מה קורה באמת, משרד הספורט, עם נושא ההגבלות של הזמנים?

מרב ישראלי: איזה בדיקות זה דורש ממך, ואם יגבילו אותך בזמן תהיה לך בעיה.

מרב ישראלי: כי לפעמים מבקשים עוד מסמכים, ועד שמגיעים המסמכים- -

יהודית גידלי: מרגע השלמת הבקשה – כמה זמן הוא צריך לתת לי תשובה.

שגיא שוורץ: אם אני רואה חלק באינטרנט ורוצה להזמין אותו, מן הסתם הוא לא יהיה שם עוד מספר ימים.

מרב ישראלי: ימים זה לא- -

שגיא שוורץ: בדרך כלל הוא לא יהיה שם עוד מספר שעות, שלא לדבר על ימים.

מרב ישראלי: זה לא יעזור, כי תוך מספר שעות הוא לא ייתן לך אישור.

שגיא שוורץ: אבל עדיין אפשר להזמין אותו להגיש את הבקשה כאשר המייבא לוקח את הסיכון על עצמו.

שגיא שוורץ: אבל צריך מספר ימים מוגבל לאישור הבקשות או לדחייתן.

אלכס מילר: מה באמת קורה עם הדבר הזה?

מיטל שרעבי: מוקדם לקבוע עכשיו- -

מרב ישראלי: זה גם מאוד תלוי בעומס.

אלכס מילר: למשרד התחבורה יש מנגנון כזה?

תהילה ורון: במשרד התחבורה זה תוך 21 ימים.

יובל מלמד: בעניינים של חלפים משרד התחבורה מגיב תוך 14 יום.

אלכס מילר: זאת הגדלת ראש שלהם, לא?

תהילה ורון: לפי צו ייבוא חופשי יש להם 21 ימים.

תהילה ורון: זה שהם נותנים את זה לפני הזמן אין בעיה.

תהילה ורון: משרד התחבורה זה חריג – בכל שאר המשרדים האחרים זה 14 יום.

טל דרורי: אז בואו ניישר קו עם 14 יום.

שגיא שוורץ: אני רוצה לחדד את זה עוד יותר: כלי שהשתתף במרוץ ונשבר לו חלק, וכרגע ביצע הזמנה, והמרוץ הבא הוא בעוד שבועיים – מה עושים?

אלכס מילר: לדעתי, אם זה קיים אז צריך גם להיכנס לכאן אם יש מי שמעוניין- -

מרב ישראלי: זה צריך להיות מיום שהושלמה הבקשה.

אלכס מילר: יש לך נוסח של משרדים: 14 ימי עסקים, לפי הנוסח של צו ייבוא חופשי.

אלכס מילר: הכול כתוב.

תהילה ורון: הנוסח בצו ייבוא חופשי זה מהיום שהוגשו כל המסמכים.

אלכס מילר: הכול קיים, לא צריך להבדיל.

מרב ישראלי: אז אתם אומרים שתשובה תינתן בתוך 14 ימי עסקים.

אלכס מילר: מרגע השלמת הבקשה.

תהילה ורון: מיום הגשת כל המסמכים.

יהודית גידלי: השלמת הבקשה.

מרב ישראלי: בסדר, אז ניסחת.

תהילה ורון: זה לא בדיוק - - - זה המסמכים הנלווים.

מרב ישראלי: ברור.

אלכס מילר: תודה רבה.

אלכס מילר: אנחנו עוברים להצבעה על כל התקנות.

אלכס מילר: הצבעה בעד התקנות – רוב נגד – אין נמנעים – אין התקנות אושרו.

אלכס מילר: התקנות אושרו פה-אחד סופית.

אלכס מילר: אין ספק שהנושא הזה דורש גם בדיקה, ועל כך נקיים ישיבה במושב החורף של הכנסת לראות איפה הדברים מתקדמים, איפה אנחנו עומדים, לראות האם יש צורך בתיקונים.

אלכס מילר: כל הסיפור הזה היה בשביל שכל העסק הזה ייצא לדרך, לא בשביל לצאת ידי חובה שיש משהו בישראל שמיישר קו עם החוקים שקיימים מחוץ לישראל, אלא שזה באמת יוצא לדרך.

אלכס מילר: כך גם הפנייה לכל מי שמתעסק בתחום הזה: רבותיי, תתחילו להעביר את העולם הזה לעולם שכתוב בחוק.

אלכס מילר: אני גם פונה למשטרה: עד היום לא היו תקנות ולא חוק.

אלכס מילר: הפיקוח היה בחצי עין סגורה.

אלכס מילר: במקום שהיה חריג מסוכן – הייתם עובדים שם.

אלכס מילר: מהיום והלאה כשכבר יש חוק אתם צריכים להקפיד על כך שכל מה שהוא לא חוקי צריך להיות שם גם אם מבחינת

אלכס מילר: כם אתם צריכים להחמיר בענישה.

אלכס מילר: אם יש צורך בתיקון החקיקה בנושא הזה – תביאו, אין שום בעיה, אנחנו נתמוך.

אלכס מילר: עבדנו כאן במשך חמש שנים בשביל לחוקק כאן חוק, עשינו תיקונים, ואנשים הלכו לפשרות.

אלכס מילר: אני מברך את כל המשרדים שעשו את העבודה.

אלכס מילר: אין פה שום דרך שכל הנושא הזה יהיה פה לא חוקי.

אלכס מילר: ברגע שקבענו צריך ליישר קו.

אלכס מילר: זה גם כל הארגונים שמתעסקים במרוצים, בייבוא וכדומה.

אלכס מילר: יש חוק – תיישרו קו עם החוק.

אלכס מילר: תודה לניסים ולכולם – כל מי שמתעסק כאן בסוגיות האלה – על הייעוץ, על התמיכה ועל העידוד ועל הדחיפה.

אלכס מילר: אין ספק שבלעדיכם לא היינו יכולים לעשות את זה.

אלכס מילר: כל אחד בתחומו, שמכיר את זה מהעולם המקצועי, תרם ונתן גם לפניי.

אלכס מילר: אני מאמין שבתקופה שלי ניסינו לזרז ולקדם את התקנות.

אלכס מילר: משרד הספורט, יש לכם עבודה מאוד קשה עכשיו.

אלכס מילר: להכניס את זה בצורה של חוק זה היה חצי הדרך – עכשיו זה עניין של מתקנים ובדיקות.

אלכס מילר: אתם נבחנים בתחום חדש מבחינתכם – מתן רישיונות.

אלכס מילר: אתם הולכים להתעסק בייבוא ובעולם לא פשוט, ועל זה תיבחנו בסופו של דבר.

אלכס מילר: אם התחום הזה ייצא לדרך או אם תצליחו להרים את זה – הצלחנו להביא שינוי ניכר בישראל בתחום מסוים, ואני מקווה שגם בתחומים אחרים.

אלכס מילר: תודה רבה לכולם.

אלכס מילר: אם מישהו רוצה להתייחס, בבקשה.

יוסי ניסן: אני רוצה לומר תודה לכל המשרדים שהיו שותפים לעשייה הזאת; לך באופן אישי על הדחיפה שלך – באמת הגעת להישג.

יוסי ניסן: זוכרים מי שהיה האחרון – ויש לך הזכות; למרב שעשתה עבודה אדירה, למנהלת הוועדה, לכל העובדים ברשות.

יוסי ניסן: באמת יש לנו משימה מאוד גדולה להעמיד את מדינת ישראל בשורה הראשונה עם מדינות נאורות ומתפתחות.

יוסי ניסן: אין סיבה שספורט מוטורי לא יהיה כאן חלק.

יוסי ניסן: אפילו בבעיה של הביטוח שנתקלנו בה שלא נמצא בה מבטח, אני מקווה שאנחנו מגיעים לפתרון.

יוסי ניסן: אנחנו מסייעים גם לארבע ההתאחדויות שמדינת ישראל הכירה בהן, ומחר תיערך פגישה עם חברת "הראל", ואני מקווה שנמצא את הדרך לגרום לכך שיהיה גם ביטוח הולם.

יוסי ניסן: אנחנו עובדים במקביל על מציאת מסלולים מתאימים, גם סגורים.

יוסי ניסן: תודה רבה לכולם.

אלכס מילר: אני כבר פונה אליכם שבתחרות הפורמלית והמסודרת הראשונה אנחנו נעשה את זה יחד עם ועדת החינוך.

קריאה: ברור.

אלכס מילר: יהודית מקדימה, מרב מאחורה, - - - באמצע, ואני עם הדגלים.

אמציה גזית: השאלה אם זה יהיה פורום של פה אחד או יהיו עוד כמה חברים.

אלכס מילר: אל תדאג.

אלכס מילר: תודה רבה לכולם ובהצלחה.

אלכס מילר: ניפגש.